
ANTAŬ PAROLO 


La sekvantaj rakontoj ne apartenas al tiuj „mond- 
literaturaj” verkaĵoj, en kiuj sufiĉas ŝanĝi la nomojn 
de la personoj kaj lokoj por forviŝi la lokan koloron 
kaj ricevi bildon neŭtralaspektan, ĝenerale homan, ĉie 
validan. 

Illi, kontraŭe, havas evidentan lokan karakteron kaj 
prezentas, en siaj malmultaj paĝoj, kelkajn skizojn de 
homoj vivantaj aŭ vivintaj ie, sur iu preciza surfaco de 
la terglobo, en certaj cirkonstancoj kreitaj de la neniam 
egalrezulta kuniĝo de la historiaj momentoj. 

Sed se ni ne volas fari el la Esperanta literaturo 
nur sporton por pruvi al la homaro la taŭgecon de 
nia lingvo ankaŭ sur la kampo beletristika, se ni opinias, 
ke la interkoniĝo de la popoloj estas la fundamento de 
iliaj reciprokaj amo kaj estimo kaj ni vere volas meti 
la mirlingvon de D-ro Zamenhof en la servon de la 
mondliteraturo, se ni volas disvastigi pere de ĝi la 
literaturajn trezorojn de forgesitaj popoloj, ni devas 
prezenti en niaj tradukaj klopodoj ĝuste la specifaĵojn 
de ĉiu popolo, ĝuste tion, kio iomagrade diferencigas 
nacion de nacio sen forviŝi per tio la stampon de la 
homeco ĉizita nedetrueble en ĉiun homan estaĵon. 

Per tia interŝanĝado de literaturaj specimenoj ni 
povas esperi, ke la pensaroj de la popoloj interrilatiĝos 
kaj rezultigos pli da kompreno, pli da ŝato kaj malpli 
da suspekto kaj malamo. 


Tiu-ĉi paĝaro ne havas antologiajn pretendojn. La 
leganto entrovos nur kelkajn florojn el la abunde flo- 
ranta ĝardeno de la rumana bonhumora literaturo. 

Mi ne opinias necesa akcenti ke la renkontotaj 
tipoj estas tute izolaj kaj ne reprezentaj individuoj de 
iu speciala klaso aŭ popolrondo. La heroo de Visarion 
tute certe ne estas la tipo de la vigla kaj laborema 
rumana kamparano, same kiel ankaŭ oĉjo Johano Rado, 
laŭdire ekzistinta, ne volas esti vidigata kiel reprezen- 
tanto de la kamparana saĝeco. Kaj kiam temas pri 
Carageale"), la plej granda satiristo de ironia popolo, 
la rumanoj scias, ke la de li pentritaj situacioj estas 
fruktoj de lia nebremsebla fantazio kaj deziro sin vipe 
venĝi kontraŭ la aŭtoritato, kies potenculoj pli ol unu 
fojon kondutis nedankeme kontraŭ li. 

Se la leganto ŝatos la popolajn tipojn aperontajn 
antaŭ li, tiam lia simpatio iros al la kvar kvinonoj de 
la kamparana rumana popolo. Tiam mi ne bedaŭros 
mian decidon prezenti al legantaro tutmonda ne psikolo- 
giajn kazojn ĝenerale kompreneblajn, sed iom da aromo 
de la sukoriĉaj kampoj, iom da simpla kaj sincera 
natureco. 

Sed kiurajte mi retenas vian atenton sur tiuj-ĉi 
miaj linioj? Prefere legu la rakontojn mem kaj ĝuu ilin 
tutkore. 


S. PRAGANO 


Arnhem, en Decembro 1931 


Y) Rilate la elparolon de la nomoj bonvolu rigardi la 
noton de sur paĝo 63. 


I. L. CARAGEALE 


DU LOTBILETOJ 


— Tio estas la plejo!... la plejo! ... krias 
sinjoro Lefter, viŝante sian ŝvitan frunton, dum sinjo~ 
rin' Popesku, lia kunsortulino, serĉas senripoze ĉiuloke 
... Ne estas kaj ne estas! ... 

— Virino, ili devas esti en la domo ... Ja ne 
venis diablo por ilin forpreni! ... 

Sed kion ili perdis? kion ili serĉas? 

lli serĉas du lotbiletojn per kiuj sinjoro Lefter 
Popesku gajnis. 

Sed kiu ajn povus min demandi: 

— Bone, se li perdis la biletojn, de kie scias 
sinjoro Lefter pri la gajno? 

Estas afero simpla. La biletojn li aĉetis per mono 
pruntita; pruntita de sinjoro kapitano Pandele, ĉar 
multaj diris al li, kiam li konstante plendis ke li ne 
havas ŝancon en ludado, ke li provu ludi per mono 
pruntita ... kaj li konsentis, je honoro, antaŭ ates- 

tontoj, doni el la gajno, se okazos, dek procentojn al 
la kapitano. 


Kiam li aĉetis la biletojn, sinjoro Lefter diris 
pesimiste : ; 

— Ni vidu! mi kaj bonŝanco! 

Sed sinjoro kapitano Pandele, pli optimista : 

— Kiel vi povas koni mian ŝancon? 

Kaj li igis sinjoron Lefter noti en lian libreton la 
numerojn de la biletoj. 

Pasis longa tempo deposte. La lotumoj, tiomfoje 
prokrastitaj, okazis finfine, ambaŭ en la sama tago. 
Ĉe la unua (Loterio de la ”Societo por la fondo de 
Rumana Ulniversitato en Dobruĝo, en la urbo Konstan- 
ca“”)la grandan premion de 50.000 leoj gajnis la numero 
076.384; kaj ĉe la dua (Loterio de la ”Asocio por 
la fondo kaj dotigo de Astronomia Observejo en 
Bukureŝto”) la grandan premion de 50.000 leoj gajnis 
la numero 109.520. 

Sinjoro Lefter, ĝis apenaŭ ĵuse, tute ne sciis, ke 
okazis hieraŭ ambaŭ lotumoj. Estis vespero; la homo 
sidis ĉe la tablo kun sia kunsortulino, en la vestiblo, 
parolante en trankvileco pri kiel kariĝas pli kaj pli la 
vivado, kiam li aŭdis fiakron haltantan ĉe la pordo, 
poste firmajn paŝojn en la korteto kaj poste iun fra- 
pantan tre rapideme al la ekstera vitropordo. Sinjoro 


» rumana haveno kaj banloko ĉe la Nigra Maro. 

Lefter alsaltas por malfermi, konjektante enpense: Jen! 
denove nin venigas hodiaŭ vespere por eksterordinara 
servo la Rabiulo (la Rabiulo estas la ĉefo) por turmenti 
nia ĝis noktomezo kaj sin rekomendi poste al la minis- 
tro, ke li estas ekstra! — kaj sinjorin' Popesku rapidis 
en la ĉambron, ĉar ŝi estis en negliĝo. Sinjoro kapitano 
Pandele eniris kiel ventego kaj parolante ĉiam pli kaj 
pli laŭte, kvazaŭ sinjoro Lefter estus surda: 

— Bone, kara, pro Dio! kial vi ne venis al la 
bierejo? Ĉu estas ebla tia indiferenteco? mi ja serĉas. 
vin kiel frenezulo depost tiom da horoj |! 

— Nin retenis ĝis ĵuse la Rabiulo en la oficejo... 
Sed pro kio? 

— Leftero!... ĉu vi nenion scias ? 

Kion? 

Hieraŭ okazis niaj lotumoj ! 
Nu? 

Ni gajnis ! 

Ne diru!... Kiom? 

— Ĉe ambaŭ ni gajnis la grandajn premiojn! la 
plej grandajn ! 

Kaj la kapitano metis sur la tablon la oficialajn 
listojn kaj apude sian notlibreton. Vere, la libreto diras 
ĝuste kiel en la listo: 076.384 Universitato Konstanca, 
109.520 Bukureŝto-A stronomio. 


EKE 


xx 
x 


La leganto komprenis nun kion serĉis depost tri 
tagoj fervorege la geedzoj Popesku. 

/ 
Sinjoro Lefter sendis al la Rabiulo leteron, petante / 


tutrespekte du-tri-tagan libertempon, tial, ke li tute ne 
sentas sin bone. Kaj eĉ tiel estas: li malsanas. 

Post tiomtempa vana laboro, post kiam la tuta 
domo estis renversita dekfoje, jen tiel, jen alie, sinjoro 
Lefter falis sur kanapon, frakasita de laceco; li sentis, 
ke liaj artikoj detranĉiĝas, li sentis specon de malforteco 
ĉe la stomako, kvazaŭ akvaĵon; li duondormis kelkajn 
horojn kaj endormiĝis. La virino ankaŭ sidiĝis sur 
seĝon, ĉar ne plu povis elteni la piedoj kaj lumbo, 
kompreneble pro tiom da kurado kaj tiom da leviĝoj. 
Endormiĝis sinjoro Lefter eble depost proksimume 
kvaronhoro, kiam subite li rektiĝis kun la vizaĝo 
lumigita de la radio de l' vero... 

Mi scias kie ili estas! nun mi scias!...uf!... 
mi trovis ilin. 

~ Kie? 

- En mia somera griza ĵaketo... kun ĝi mi estis 
en la bierejo, kiam mi aĉetis ilin. Mi bone memoras, mi 
metis ilin en la brustpoŝon, internen... Tie ili estas!... 
certe!... Alportu la ĵaketon! 

Ju pli klare rememoradis sinjoro Lefter, des pli 
sinjorin: Popesku malkvietiĝis, ruĝiĝis, flaviĝis... 

— Kiun ĵaketon? demandis ŝi konfuzita, kvazaŭ 
el alia mondo. 

~ La grizan. 

~  Leftero! diras la virino metante manon al sia 
maldekstra mamo, kvazaŭ ŝi estus sentinta teruran 


doloron. 
~ Kio? 


Mi...ĝin...fordonis. 
Kion vi fordonis ? 
La ĵaketon. 
Kiun ĵaketon ? 
La grizan! 
Al kiu? 
Ĉu vi ne diris, ke vi ne plu portos ĝin ? 
Al kiu? al kiu vi ĝin fordonis, — malfeliĉulino? 
Al iu kalkoŝmiristino ”). 
Por kio? 
Por teleroj. 
Kiam ? 
Antaŭhieraŭ... 
Antaŭhieraŭ!... sen traserĉi ĝiajn poŝojn ! 
Mi traserĉis, respondas /la virino terurigita de 
sia kulpo; nenio enestis. : 
~ Silentu! kriegas kruelege sinjoro Lefter. .. 
Por kiom da teleroj vi ĝin fordonis ? 
— Por dek... Mi sufiĉe marĉandis: ŝi ne volis doni 
plenan dekduon, respondas ŝi ne sciante plu kion ŝi diras. 
— Kie estas la teleroj?... Mi volas vidi la telerojn! 
Alportu la telerojn! ordonas severege sinjoro Lefter. 
Lia kunsortulino, ne plu dirante eĉ unu vorton, 
obeas; ŝi alportas kaj metas ilin antaŭ lin sur la tablon. 
Belaj teleroj! kun duobla bordero, unu malhelruĝa, larĝa, 
sur la rando, kaj alia rozkolora, mallarĝa, sur la bordo. 


TERIIOI 


EETAS 

“) metio de mizeraj virinoj; ili blankigas la murojn per 
kalko malkaŭstika; kelkfoje ankaŭ negocas telerojn kon- 
traŭ ĉiuspecaj ne plu uzataj malnovaĵoj: vestoj, ŝuoj ktp. 

Sinjoro Lefter prenis unu kaj ĝin sonigas, - porcelano ! 

-— Brave! bonan guston vi havas! li diras rika- 
nante malicege. 

Kaj pak! li ĵetas unu teren... splitoj! kaj poste, 
paf! alian same. 

~  Leftero! 

~ Tia mi estas, malavara, sinjorina moŝto! kiam 
mi havas emon, mi rompas; mi rompas, sinjorina moŝto, 
kiam mi havas emon, telerojn dekmilfrankajn! mi 
rompas, ĉu vi komprenas? mi rompas diable! 

Kaj ree: pak! paf! ĝis la lasta, dum la sinjorina 
moŝto ekskuiĝas je ĉiu, kvazaŭ skurĝita per fajra vipo. 
Post kiam li ĉiujn finis, sinjoro Popesku elpoŝigas la viŝ- 
tukon, viŝas sian ŝvitan frunton kaj sidigas sin gravece sur 
seĝon; poste, kun la tono severa, sed kvieta, de la sen- 
kompata juĝisto parolanta al krimulo kiu staras antaŭ li: 

— Al kiu kalkistino? Ĉu vi konas ŝin ? 

~— Al Cika, tiu juna kaj bela, kiu venadis ofte 
al ni, respondas la kulpulino plorante, kun la animo 
rompita de malfrua pento. 

~ Ĉu vi scias, kie troviĝas tiu ŝmiristino ? 

— Ŝi diras, ke ŝi loĝas ĝuste en urbekstremaĵo, 
en la kvartalo de Teleruloj. 

— Sufiĉe, malfeliĉulino ! 

Post unu horo, ĉirkaŭ vespero, fiakro pasas rapid- 
kure tra la strato Emancipo el la Telerula Kvartalo; sur la 
gvidseĝo, apud la fiakristo, policano; funde sinjoro Lefter 
kaj sinjoro kapitano Pandele; kaj antaŭe, ankoraŭ unu poli- 
cano kaj sinjoro komisaro de la respektiva policoficejo, 
Turtureanu, jam kuninteresita per kvin procentoj de la 

gajno, — kompreneble nur se oni trovos la du biletojn. 
La komisaro scias kie loĝas la kalkoŝmiristino Cika. 

La fiakro, pene pasinte tra koto, haltas finfine apud 
tera dometaĉo staranta solece sur vasta sendomejo. La 
komisaro enpostenigas la policanojn, kaŝante ilin malan~ 
taŭ la dometaĉo, laŭ la strategia regulo sanktigita por 
perfortado de kaŝejoj; li faras al ili la klasikan signon 
de Harpokrato, kaj poste iras sekvata de sinjoro kapitano 
kaj de sinjoro Popesku, por frapi al la pordo... „Ĉifon- 
vestita knabineto venas por malfermi. En la vestibleto 
lumigita de la flagro de kelkaj brulrestaĵoj el la fajrujo, 
ege odoras je viando kun prunoj; maljuna ciganino 
pretigas vespermanĝon. Ĉiuj tri vizitantoj reenpaŝas sur 
la sojlon metante manon al la nazo. 

— Kie via patrino, he? demandas sinjoro komisaro. 

— Ŝi devas baldaŭ veni, diras la infanino time 


rigardante la tri sinjorojn. 
— Ekbruligu kandeleron kaj venu konduki nin 


en la ĉambron, por ŝin atendi. 

La knabino staras nedecida. 

— Venu! severkrias sinjoro Turtureanu ... kaj 
ĉiuj tri eniras, puŝante antaŭen la knabinon. 

— Sed kio estas? demandas la maljunulino, levi- 
ĝante de ĉe la fajrujo, kie ŝi sidis kuntirite. 

— Ni havas aferon kun via filino, kun Cika ... 

~— Mankas io el iu domo... ŝi scias ja kio man- 
kas, aldonas sinjoro Lefter. 

— Ho ve! nobela moŝto, diras la maljunulino ... 

Ne havas Cika tiun kutimon! En ĉiuj nobelaj domoj 
oni konas ŝin... ĉe ĉiuj nobelaj moŝtinoj oni konas ŝin... 

11 


— Nu! ne plu parolaĉu, ordonas sinjoro kapitano 
Pandele, kaj ekbruligu! kiom longe vi volas lasi min stari? 

~. Jen mi bruligas ... Sed ne eble, Cika, nobela 
moŝto! Dio gardu! Mi, por Cika, povas meti mian 
manon en fajron, por Cika... Eble alia ŝmiristino. 

Kaj dirante tion, la maljunulino ekbruligis seban 
kandelon kaj paŝis en la ĉambron sekvata de la nobelaj 
moŝtoj. La ĉambro havas du litojn, tablon, sidkeston, 
seĝon kaj fandferan forneton. Sur ambaŭ litoj kuŝas 
amasoj de vestoj, ŝuaĵoj, ĉapeloj, portaditaj ŝaloj; sub 
la litoj kaj sur la sidkesto diversegaj teleraĵoj kaj 
vitraĵoj... 

Je l' ekvido de l' amasoj de malnovaĵoj, sinjoro 
Lefter ekmoviĝas, li alrapidas kaj komencas traserĉegi 
prenante kaj ekzamenante laŭvice pecon post peco, 
fadeneton post fadeneto. Kiom da rimarkoj ironiaj, 
frivolaj, sentimentalaj oni povus fari pri tia diversko- 
loreca amaso de malnovaĵoj, rilate la vanecon de la 
efemera mondo, tra kiu ankaŭ ili pasis dum momento 
novaj, nevelkintaj! Sed sinjoro Lefter ne havas tempon 
por filozofado ... Li serĉas... serĉas konstante... 
Fataleco! La griza ĵaketo ne troviĝas. Dum pensoj 
super pensoj bolas en lia kapo, jen Cika pene por- 
tanta sian korbon plenan de novaj malnovaĵoj, tre laca 
pro la dumtaga kurado kaj malsata: de malproksime 
ŝveliĝis ŝiaj nazotruoj responde al la malavara odoro de 
ĉe la fajrujo. 

Tuj post ŝia eniro, ĉiuj tri gastoj ĉirkaŭas ŝin; sin- 
joro Lefter alkaptas ŝin de ĉe la brusto: 

~o Kie estas mia ĵaketo? 

Kiu ĵaketo? 

La griza ĵaketo. 

Kiu griza ĵaketo? 

La ĵaketo kun la biletoj. 

Kiuj „beletoj”, nobela moŝto? 

Vi ŝajnigas nescion, vipuro! 

Dio min fulmotrafu! prenu min diablo! se... 
Prefere konfesu, diras sinjoro Turtureanu. 

Se vi diras, vi ricevos bonan mondonacon, 
aldonas sinjoro kapitano Pandele. 

~— Kion ŝi diru, nobela moŝto? diras la maljunulino 
incitita; kion ŝi diru, Disinjoro, se ŝi ne scias... jen 
aŭdu! kion ŝi diru? 

— Vi silentu! kriegas sinjoro Turtureanu kaj jen 
li alpuŝegas la maljunulinon en la vestiblon. 

La maljunulino krucosignas kaj la infanino tremas 
kiel vergeto, apud la fajrujo, kie la prunoj knaras forte 
en la kaserolo. 

~— Mi ne ĝuu... komencas ĵuri Cika. 

~— Ĉu vi ne estis, interrompas ŝin sinjoro Lefter, 
en la strato Pacienco, numero 13, ĉe sinjorin" Popesku, 
sinjorin' Lefter Popesku, sinjorino alta, maldika, bela, 
bruna, en la verda domo kun fenestrejo, kiu havas 
haran verukon super la maldekstra brovo kaj kutimas 
porti ruĝan harligon ? 

~o Ĵes, mi estis. 

~ Do, kial vi mensogas ? 

— Ne, mi ne mensogas, nobela moŝto; mi estis. Nu? 

— Ĉu ŝi ne donis al vi por dek teleroj, ĉar vi ne 
volis doni plenan dekduon, kun malhelruĝa bordero, 

larĝa sur la rando kaj alia rozkolora, mallarĝa, sur la 
bordo, grizan ĵaketon ? 

— Jes, ŝi donis al mi. 

-~ Do, kial vi mensogas ? 

~ Ŝi ne mensogas, nobela moŝto! diras la mal- 
junulino el la vestiblo. 

— Vi silentu!... Kie estas la ĵaketo ? 

— Sur mi... mi portas ĝin sube. 

—~ Por ke mi ne surprizu vin! 

~ Ne, la diablo prenu tiun, kiu ne portas ĝin 
pro malvarmo... Mi estas graveda, nobela moŝto... mi 
kuradas la tutan tagon tra neĝpluvo, — dank' al Dio, 
ĝi varmigas ĉe ventro kaj lumbo. 

— Devestigu vin, ordonas sinjoro Lefter. 

— Ĵen... 

Kaj Cika komencas forĵeti de sur si la vestaĵojn. 
Ĝuste tute sube, sur la ĉemizo, vidiĝas la griza ĵaketo. 
Sinjoro Lefter rapide traserĉas ĝin en la brustopoŝo ; 
la kalkistino grimacas, ĉar sentas tiklon ĉe la mamo. 
En la poŝo, nenio; sed funde estas dekudriĝaĵo... certe 
ili falis en la subŝtofan spacon. Cika demetas ĝin kaj 
ĝin donas al sinjoro Lefter, kiu malkudras ĝin per la 
poŝtranĉileto je ĉiuj steblokoj... En la subŝtofa spaco 
nenio, nenio, ree nenio. 

— Kion vi faris kun miaj biletoj? blekegas ter- 
urece, kun la pugnoj streĉitaj, sinjoro Lefter, dum la 
aliaj du premas ŝin de proksime en angulon. 

~ Kiuj beletoj? hurlas ankaŭ la ŝmiristino frene- 
zece kaj poste, ŝanĝante la tonon, ŝi forte krias al la 
maljunulino el la vestiblo, ciganlingve: „Alsaltu, ĉar 

tute brulrostiĝas la prunoj!” 

— Kion vi diris cigane? kriegas sinjoro Lefter. 

— Ho ve! komencis lamenti la maljunulino kaj la 
knabino, kia malfeliĉo devis fali sur nin ! 

— Eligu miajn biletojn! dentgrincas sinjoro Lefter; 
eligu miajn biletojn, ŝtelistino! ĉar mi mortigos vin, ĉu 
vi komprenas? mi mortigos vin! 

Kaj li donas al Cika vangofrapon konfuzigan. Tiam, 
ĉiuj tri inoj komencas blekadi, ke oni povis kredi, ke 
ekbrulis kaĝo kun panteroj. Sinjoro Turtureanu flanken- 
puŝas sinjoron Lefter kaj gravece : 

— Lasu ŝin, mi petas... Lasu, ja diros iliaj moŝtoj 
ĉe la policejo. 

Poste li eliras sur la sojlon, signalfajfas; la polic- 
anoj aperas kvazaŭ el la tero kaj forkondukas ilin 
antaŭmanĝe... 


La tuta arto de sinjoro Turtureanu restis senfrukta. 
La inoj nenion sciis pri la biletoj.. Malgraŭ lia fer- 
voro, li ne povis transpaŝi la limojn de l' prudento; 
tial li diris vespere en la bierejo al sinjoro Lefter kaj 
al la kapitano: 

— Kun la maljunulino kaj la knabino, nu! ja eblas 
pli forte agi je ili; sed kun Cika ne tre eble, ĉar ŝi 
estas, pardonu, graveda; se okazus en la policejo 
aborto...Ĉu vi ne scias? Hodiaŭ oni ne plu povas fidi 
subulojn... ankaŭ ne superulojn! Oni aŭdas... La ga- 

zetoj nur tion atendas por nin persekuti... Sed mi diras 
al vi, ke ne estas! La biletoj ne estis en la ĵaketo; mi 
povus veti je kio ajn vi deziras... Vi vidos kiam pasos 
iom via... kiel diri? via vantemo, tia estas ĉiu ajn 
komence, kiam venas al li surprizo pri tia gajno, vi 
vidos, — vi retrovos ilin hejme. 

Sinjoro Lefter asertas, ke Cika ŝtelis al li la bile- 
tojn, la kalkoŝmiristinoj kaj la judoj ne estas stultaj: 
kiam ili aĉetas malnovajn vestojn, ili fundserĉas ĉiujn 
faldetojn. 

— Nur donu ilin al mi, ĉu vi komprenas, je 
dispono, ke mi restu kun iliaj moŝtoj tĉte d tĉte en la 
policejo. Vi vidos kiel mi eligos la biletojn... 

Kaj dirante tion li rigardas strabe, terurige kaj 
grincas per la dentoj. 

Sinjoro Turtureanu respondas farante teoriojn pri 
krimenketado, bazite sur sia longtempa spertado en la 
servo de la publika sekureco. Tiel, ekzemple, la viri- 
noj eltenas pli longe, ili estas pli obstinaj ol la viroj. 
Inter la viroj, la bulgaroj superas ĉiujn je eltenado; 
malplej multe eltenas la ciganoj, kaj la ciganinoj pli 
malmulte ol ĉiuj: tuj, kiam oni premas ilin iomete je 
korseto; „Haltu, mi diros, kara !”' 

Tial li malpliseveriĝis je la kalkistinoj, tamen lasante 
ilin ankoraŭ en la policejo, sen manĝo, por ke ili 
ankoraŭ pripensu, — eble!... sed li ne emas kredi. 

Dum parolas sinjoro Turtureanu, sinjoro kapitano 
Pandele legas la vespergazeton kaj sinjoro Lefter 
aŭskultas enpensiĝinta. Subite, sinjoro Popesku paliĝas : 
sinjoro eniris la bierejon kaj pasas preter ilia tablo al 

la fundo. Estas lia ĉefo el la ministrejo, tre malserena 
ulo kaj ege severa. Sinjoro Lefter leviĝas kaj salutas; 
la ĉefo apenaŭ kapklinas kaj sidiĝas ĉe tablo iom pli 
malproksime. 

—. Jen, diras sinjoro kapitano kaj montras ankaŭ 
al la aliaj la gazeton, en kiu staras: 

„Kiel oni scias, la du grandaj lotumoj okazis ĉi- 
tiujn tagojn. La numeroj kiuj gajnis la grandajn pre- 
miojn po 50.000 leoj estas: ĉe Konstanca Universitato 
076.384 — ĉe Bukureŝto-Astronomio 109.520. 

„Tamen, stranga afero: ĝisnune la posedantoj de 
la du gajnintaj numeroj ne prezentis sin ankoraŭ por 
postuli siajn rajtojn. Por niaj multnombraj legantoj kaj 
niaj ĉarmaj legantinoj, en kies vicoj ni kore dezirus, 
ke troviĝu la gajnintoj, ni rememorigas, ke post ses 
monatoj de post la lotumo oni nenian gajnon plu 
povas postuli, sendepende de la motivo. La sumoj ne 
postulitaj ĝis la fatala templimo pasas aŭtomate al la 
fondoj de la koncernaj societoj”. 

Malgraŭ la respekto kiun inspiris al sinjoro Letter 
lia ĉefo kiu okuladis lin subbrove de temp' al tempo 
kun rigardo admonplena, — t.e. „Vi trompaĉas nin ; 
vi skribas ke vi malsanas, por foresti de la devo, kaj 
poste vi vizitadas bierejoja... Brave!” — malgraŭ tiu 
tre komprenebla respekto, sinjoro Popesku ne povis 
sin regi je la fina frazo el la gazetnoto, kaj ekis ride- 
gon, bluan ridegon : 

— MHahaha! vi sciu, oĉjo Turtureanu, ke ni 
trovos ilin la duan tagon post la templimo... Mi ja 
konas mian ŝancon!... Hahaha! 

La rido kaj ĉi-tiuj vortoj igis sinjoron kapitanon 
Pandele eksalti de sur sia loko. Li, kiu ĝis tiam konservis 
kvietan sintenon, supera eĉ al kiu ajn laŭdo, devis finfine 
eksplodi.. Amaraj riproĉoj pro neglektemo, pro indiferento, 
pro senprudento! Kiam oni havas tiel valorajn paperojn, 
oni ne lasas ilin treniĝi tiamaniere de tie tien... Oni devus 
esti tro stulta! Tiaĵon oni devas travivi, se oni traktas 
aferojn centmilfrankajn kun stultulo! Kaj dirinte, sinjoro 
kapitano foriris ŝaŭmanta kaj blasfemante kiel malalt- 
gradu!o. Sinjoro Lefter kvazaŭ nenion aŭdis; li tamburas 
malrapidete per la fingroj sur la tabla marmoro. 

Post kelkaj momentoj, sinjoro ĉefo, kiu estis paginta 
sian bierglason, leviĝas kaj pasante al la pordo preter 
la tablo, diras: 

—  Siajoro Popesku, se vine volas plu veni al la 
ofico, tiam mi petas, sendu almenaŭ morgaŭ matene la 
ŝlosilon de via tirkesto, kie vi havas publikajn aktojn 
malfruantajn. 

~o Mi estis malsana, ĉefa moŝto. 

~ Neniaĵo! 

~~ Honorvorte, ĉefa moŝto; morgaŭ mi venos 
nepre. 

— Mi petas! diris mallongtone kaj premvoĉe la 
ĉefo kaj foriris sen saluti. 

Sinjoro Turtureanu rigardis la horloĝon... Malfrue! 
Li devas iri al la noktdeĵoro: post unu horo pasos la 
inspektoro ĉe la policoficejo. Li foriras; sinjoro Lefter 
foriras post li. Li ĵetas sin en fiakron; sinjoro Lefter 
ĵetas sin post li: 

~ Mi ankaŭiras al la policejo, oĉjo Turtureanu; 

mi volas revidi la ŝtelistinon ! 

Sinjoro Turtureanu konsentas nur post kiam la 
amiko solene ĵuris honorvorte, ke li ne plu estos per- 
forta, nenion plu faros al la arestitinoj. Survoje, sinjoro 
Popesku promesas al sia amiko altigi ties gajnoparton 
de kvin ĝis dek procentoj, se oni trovos la biletojn. 

~~. Ĵe miaj estonto kaj honoro! oĉjo Turtureanu! 

Ili alvenis!...Malfeliĉo!...La inspektoro estis pa” 
sinta ĉe la policejo ĵuse; li esploris en la sekretejo, notis 
ion tre kolere en sian libreton kaj liberigis la tri inojn, 
konsolante ilin per mildaj vortoj. 

— En grandan embarason mi kredas ke vi puŝis 
min, oĉjo Popesku, kun viaj imagaĵoj! diris sinjoro ko- 
misaro. 

Sinjoro Lefter komencis vei; 

— Do, sekve, se eĉ vi, la polico, ne protektas 
nin kontraŭ la banditoj, tiam, mi petas, kio restas? Mi 
komprenas, do, kiel staras la afero! Vi ne satiĝas eĉ 
per dek procentoj! Kiom vi volas, kiom vi deziras, 
sinjoro? sepdek? naŭdek? cent procentojn ? 

Kaj poste kaskado, ondego da insultoj al la adreso 
de la aŭtoritato kiu konsistas el ŝtelistoj, el tiranoj 
asociiĝintaj al rabistoj! ekzemple: sinjoro inspektoro, 
kiu interkonsentis kun la ciganinoj... 

~ Bele! belege! aldonas, post spirpaŭzo, sinjoro 
Popesku, kun tono de acida ironio. 

Kaj poste, ŝanĝante la tonon, kun tondra voĉo : 

— Honto por tiu-ĉi jarcentkomenco! trifoje honto! 

La prudento kaj la amikeco igis sinjoron Turtu- 


reanu ne protokoli pri insulto al la funkcianta aŭtori- 

tato, kaj tamen li eble estus tion farinta, se, je la lastaj 
vortoj, sinjoro Lefter ne estus elirinta kurege kie! fre- 
nezulo, kriante, ke li iras reklamacii ĉe la prokurorejo. 

Jam videble matenkrepuskis, kiam sinjoro Lefter 
post tiom longa vagado tra kvartalaĉoj, alvenis fine en 
la sendomejon el la strato Emancipo, antaŭ la dometaĉo 
de kie ili perforte venigis la pasintan vesperon tiujn tri 
kalkoŝmiristinojn... 

Eble... .eble ke la petado povos venki tion, kion 
ne povis venki la perforto. ..kaj sinjoro Popesku frapas 
malkuraĝe al la pordo de la malriĉeca loĝejo. ..Nenia 
respondo... Li frapas ankoraŭfoje, same diskrete... La 
sama rezulto... Frapi pli kuraĝe!... Sed pli da kuraĝo 
li ne havas. ..Li alproksimiĝas galoŝpinte al la fene- 
streto kaj aŭskultas, kio povus okazi interne... En la 
silento de l' malseka kaj nebula mateno oni bone aŭdas 
ronkadon...La inoj, frakasitaj de la cirkonstancoj tra 
kiuj ili pasis, dormis profunde. 

Sinjoro Lelter sidiĝis sur la lignan randon de la 
domantaŭaĵo kaj bruligis cigaredon... Li tiel sidis kelkan 
tempon, meditante pri parolado bone sentata por kon- 
vinki la kalkistinojn, ke laboremaj virinoj povas gajni 
havaĵon laŭ honesta maniero, ne ruinigante homon, en kies 
domo ili ĉiam gajnis panpecon... Estus domaĝe! kaj 
krome, li dissciigis: la biletoj estas nuligitaj; sed dek, 
dekkvin procentojn, jes! nekalkulebla havaĵo, kiu falas a! 
ili elĉiele: riĉaj, sendependaj kaj.. honestaj, k.s.... 

Subite oni aŭdas mallaŭtan bruon el la domo... 
Fine, ili vekiĝis. La gasto leviĝas, tusas kaj metas la 
manon surla ĉapelbordon. Sammomente malfermiĝas la 

pordo kaj sur la sojlo aperas la nekombita vizaĝo de 
l knabino. 

— Ho ve, panjo! alsaltu! ree venis tiu! 
La virinoj rapide alsaltas ; 

—. Ĉu vi ree venis, frenezulo ? 

— Ree vi venis por beletoj, ĉu? kriegas la mal~ 
junulino. 

Kaj, antaŭ ol havis sinjoro Popesku almenaŭ tempon 
por saluti, li ricevas flaŝk! ĝuste en la okulojn, poton 
da kaĉigitaj prunoj. 

—. Ĵen beletoj! 

— Igi nin mortigi, senkulpaj, en policejo, ĉu? fri- 
pono! 

Kaj post kiam ili tiel blindigis lin, pluve: pugno- 
frapoj, vangofrapoj kaj poste ĉiu per kio povis tuj 
alkapti; la maljunulino per kaserolo, la knabino per 
balailo, kaj ruligis lin en koton. 

—. Ĵen beletoj!! jen beletoj!!! 

Kiam bone laciĝis la kalkistinoj, foriris ankaŭ sinjoro 
Lefter sufiĉe laca, sed rapide, kaj nudkape, pro rapidemo, 
kaj la kalkistinoj post li: 

~ Hu! Hu! ĉu vi volas ankoraŭ beletojn ? revenu 
por beletoj! hu! forrr! 

Ĉirkaŭ la sepa kaj duono sinjoro Popesku estis 
hejme. Lia kunsortulino ne estis dorminta la tutan 
nokton pro zorgo. La sinjorino, vidante la staton de 
l' homo, ekploris ... Vespere estis veninta amiko de 
la ministrejo kaj estis lasinta leteron. 

Li legas ĝin: 
Kara Leftero, 


„Hodiaŭ, kiam mi foriris de la oficejo, sinjoro 
Ĝeorĝesku, la ĉefo, diris al mi, ke mi sciigu vin, ke se 
vi morgaŭ ne venos al la oficejo, vi povas tute ne plu 
veni, ĉar li raportos por eksigo kaj igos rompi la 
seruron de via tirkesto, kie vi ŝlosis la aktaron de la 
afero Goldŝtajn. Venis hodiaŭ tri deputitoj kaj brue 
protestis, ke oni prokrastumas la aferojn. De morgaŭ 
ni komencas, dum la Parlamenta sezono, la oficon je 
la 8-a matene. Mi petas, viainterese, venu nepre, la 
ĉefo estas tre rabia. 


Via fidela amiko, 
Miĉjo. 


Je la oka kaj kvin minutoj, sinjoro Lefter, lavita 
kaj £reŝvestita, supreniras la ŝtuparon de la ministrejo. 
Li demandas la pedelon: 

— Ĉu la ĉefo venis? 

—. Ĵuse, respondas la pedelo. Li ordonis, ke vi 
tuj iru al li. 

Sinjoro Popesku rapidas kaj eniras tre humile. La 
ĉefo, kiu promenas tien-reen, kun la manoj en la poŝoj, 
tuj kiam ekvidas lin, haltas: 

— Ĉu vi venis, sinjoro? 

~o Ĵes, sinjoro Ĝeorĝesku ... 

— Ĉi tie mi ne estas sinjoro Ĝeorĝesku, sinjoro! 

ĉi-tie mi estas „sinjoro ĉefo”... Vi alportu al mi tuj 
la aktujon de la afero Goldŝtajn ... 

Kaj alifoje vi sciu ke mi forpelos vin. La ŝtato 
ne pagas la oficistojn por ke ili ebriadu dumnokte por 
poste malsani dumtage, — jen kiel malforteca vi aspektas! 
Anstataŭ veni al la devo... Ĉu vi aŭdas min? Alportu 
al mi la aktaron ! 

La oficisto eliras ŝancele. Li iras al sia skribota- 
blo, malŝlosas la tirkeston kaj alkaptas nervece paper- 
amason. Kiam li volas meti la amason sur la tablon, 
li senvole lasas fali teren, tra la fingroj, malgrandan 
falditan papereton. Li kliniĝas, — levas ĝin, — rigar- 
das ĝin longe, ekkrias ... 

—. Ĉiuj dioj! ĉiuj mortis! ĉiuj mortas! nur 
Ŝanco vivas kaj vivos apud la Tempo, senmorta kiel 
ĝi... Ili estas ĉi-tie)... ĉi-tie la biletoj!... jen estis 

a brilanta suno tiom longe serĉita blinde en mallumo! 


la 


Sinjoro Lelter estas trankvila, — tiu trankvilo de 

l! maro, kiu senmoviĝinta finfine, volas ripozi post la 
baraktado de terura uragano: ĝia vizaĝo estas serena, 
senfalda, dum en ĝia fundo kuŝas tiom da frakasitaĵoj de 
ŝipoj glutitaj por eterne, antaŭ ol ili povis atingi la bordon! 
Li kaŝas en la sinon, inter la flanelo kaj la haŭto, 

en tola koverto, = du pecetojn da papero presita 
malhelruĝe, simile al la rando de la por eterne perditaj 
teleroj. Ridetante pro tiu vida rememoro, li buton- 
umas la veŝton sen rapidemo, oportune sidiĝas en sian 
apogseĝon linoleuman kaj sternas per certeca mano 
sur folion de oficialformata papero la jenan kompo- 
naĵon, kiu sub ŝia lakona formo kaŝas tiom da ironio: 

Sinjoro Ministro, 


Mia tro delikata sanstato ne permesas al mi elteni 
plu la ĉiuspecajn malmildaĵojn de la oficado. 

Mi do respekte petas vin, akcepti mian eksiĝon 
el la ofico kiun mi okupas ĉe tiu-ĉi honorinda Minis- 
trejo. 

Bonvolu akcepti, ktp. 


Elefterio Popesku. 


Poste li prenas la aktujon kaj la eksiĝpeton kaj 
eniras decide al la ĉefo, kiu laboras kun la nazo 
enpaperigita: 

—. Ĉefa moŝto, jen la aktaro Goldŝtajn. 

— Bone, respondas la superulo sen levi la kapon. 
Lasu ĝin ĉi-tie, 

~— Kaj jen ankoraŭ, „sinjoro Ĝeorĝesku”, mi tre 
petas, ankaŭ mian eksiĝpeton. 

~ Bone ... Lasu ĝin ĉi-tie. 

~ Mi salutas vin. 

= Bone: lr! 

Post dek minutoj, la homo forskuinta fine la jugon 
de la netolerebla sklaveco eniras ĉe la bankiston, kie 
estis deponitaj la biletoj en gros. 

~ Mi petas, kie oni enkasigas la gajnojn de la 
lotumoj kiuj okazis antaŭhieraŭ? 

— La sumo estas deponita ĉe la Ŝparkaso, sed 
oni povas enkasigi ankaŭ pere de ni. Ĉu vi havas 
gajnintan bileton ? 

— Mi havas du gajnintajn, respondis senafekte 
sinjoro Popesku kaj montris de malproksime la bile- 
tojn, tenante ilin gracie inter du fingroj. 

— Ĉu estas grandaj gajnoj ? 

— Grandetaj... Mi havas ambaŭ grandajn pre- 
miojn ! 

La bankisto malfermas admirplenajn okulojn kaj 
diras, provante preni la biletojn: 

— Permesu, mi petas. 

Sed sinjoro Lefter retiras malrapide la manon, dis- 
faldas la biletojn kaj demandas: 

— Ĉu vi ne havas la oficialajn listojn ? 

— Ĵes, jen. 

— Pardonu, diras sinjoro Lefter kun dissilabigitaj 
vortoj, ni havas unue: nulo-sep-dek-kaj-ses-mil-tri-cent- 
ok-dek-kvar,— Universitato-Konstanca. 

— Ne, respondas la bankisto: unu-cent-kaj-naŭ- 
mil-kvin-cent-du-dek. 

— Permesu, ne konfuzu min: unu-cent-kaj-naŭ- 
mil-kvin-cent-du-dek,— Bukureŝto-Astronomio. 

— Ne, pardonu, diras la bankisto. Bukureŝto-Astro- 
nomio nulo-sep-dek-kaj-ses-mil-tri-cent-ok-dek-kvar. 

Sinjoro Lefter ne konscias bone kial, sed li sentas 
svenon kaj falas, porcelanblanka, sur seĝon apud la 
kontoro, etendante aŭtomate la manon kun la biletoj. 
La bankisto prenas ilin, rigardas bone al la listoj, al la 
biletoj, al ilia posedanto, kaj ridetante, ankaŭ senafekte, 
diras al sinjoro Lefter, kiu aŭskultas stultece : 

— Ĵen kio estas, estiminda sinjoro: vi trompiĝis 
kaj jen de kie devenas...Vi havas...Stranga afero, 

estas vere...kiel okazis!...Je diablo!... Vi havas ĉe 
unu ĝuste la numeron kiu gajnis ĉe la alia kajj 

= Kaj «klo? 

==... kaj reciproke. 

Kiam li aŭdis la vorton „reciproke”, sinjoro Lefter 
fariĝis hepate blua kaj leviĝis eksplodante kun superega 
parolrapidego: 

~ Reciproke! Ne eble, sinjoro! maleblege! Re- 
ciproke! Tio estas ĉarlataneco, ĉu vi komprenas!? Mi 
lecionos al vi fari plue abomenindaĵojn kaj primoki 
homojn, ĉar estas ekspluatado kaj vi ne plu satiĝas, 
kiel la vampiroj, perdante la tutan fruntŝviton ĉiu ho- 
nesta homo, ĉar li fidas blinde je viaj neniaĵoj kaj kun 
judecaj friponaĵoj borsaj, ĉar ni estas stultaj kaj ne in~ 
struiĝas finfine por veni, ĉu vi komprenas, kaj ribeli... 
jes! ribeli! Tiel, vi sciu: stultaj! stultaj! stultaj ! 

Kaj li komencis veadi, frapi per la manplatoj sur 
la okulojn kaj per la pugnoj sur la kapon kaj trotadi, 
per la piedoj, farante tian bruaĉon, ke devis la bank- 
isto peti la helpon de la publika forto por povi seniĝi 
de sinjoro Lefter ... 


Se mi estus unu el tiuj aŭtoroj kiuj respektas sin 
kaj estas tre respektataj, mi faus mian rakonton tiel: 

„.. Multaj jaroj pasis de tiam. 

Pli poste, kiu vizitis la monaĥinejon Ciganeŝti, 
povis vidi tie monaĥinon maljunan, brunan, altan kaj 

maldikan, kiel sanktulino, kun granda hara veruko 
super ia maldekstra brovo kaj kun ekstaza rigardo. Ŝi 
diradis nenian vorton, volis respondi al neniu demando, 
nenian malbonon ŝi faradis; Ŝi estis, male, tre milda. 
Nur usu kutimo denuncis iel ke, sub ŝia serena frunto 
briletis menso kun elradikiĝinta apogpuakto : la tutan 
tagon, la monaĥino Elefteria kolektadis, mirige kie ŝi 
nur trovadis ilin, potsplitojn, kiujn ŝi kaŝadis pie en sia 
mala'ta ĉeleto. 

Same, iam, tie malproksime, en la bruanta ĥaoso 
de Bukureŝto, la pasantoj povis vidi malaltan maljunu- 


leton, kadukan kaj kuntiriĝintan, promenantan trank- 
vile, kun tiu trankvilo de l maro, kiu, kvietiĝiate fin- 
fine, volas ripozi post la barakto de terura uragano. La 
maljunuleto promenadis regule, — matene, tien-reen 
antaŭ la LIniversitato, — vespere, tuj post la apero 
de l' steloj, ĉirkaŭ la Fajrobrigada Observejo ĉe la 
vojdisiĝo de la bulvardo Pake, — flustrante konstante, 
per milda voĉo, la saman vorton: „Reciproke!l...” vorto 
malpreciza kiel la malprecizo de la vasta maro, kiu sub 
sia senfalda vizaĝo kaŝas en siaj sekretaj rokaj profundoj 
Dio scias kiom da ŝipoj frakasitaj antaŭ ol ili atingis 
la bordon, poreterne perditaj! 

Sed ... ĉar mi ne estas tia aŭtoro, mi preferas 
konfesi sincere: post la brua interdisputo ĉe la ban- 
kisto, mi ne scias kio okazis plu al mia heroo kaj al 
sinjorin” Popesku. 

I. CREANGA 


OĈJO JOHANO RADO 


En 1857, dum oni preparadis la Unuiĝon en Jaŝo, 
la moldaviaj nobeloj, kiel Kostake Hurmuzaki, M. 
Kogalniĉanu kaj aliaj, trovis oportune venigi al la Kun- 
veno ankaŭ kelkajn fruntajn kamparanojn, po unu el 
ĉiu distrikto, por ke ili ankaŭ partoprenu je la efek- 
tivigo de tiu grandioza kaj nobla naciaĵo. Tuj post la 
alveno de la kamparanoj en Ĵaŝo, la nobeloj, kunaginte, 
bele koketigis ilin kaj vestis ilin uniforme: blankaj 
pantalonoj kaj novaj peltĉapoj, ke miris la kamparanoj 
pri la sanĉo, kiu ilin trafis. Poste, oni diras ke ili estis 
transdonitaj al unu el la nobeloj, ke tiu paroladu al ili, 
por komprenigi la celon de ilia venigo Jaŝon. 

— Vi, bonuloj, ĉu vi scias por kio vi estas 
venigitaj tien-ĉi inter nin? diris la nobelo mildece. 

~— Ni scios, via moŝto, se vi diros al ni, respondis 
timeme maljuneta kamparano, gratante sian kapon. 
28 


— Nu, jen kio, bonuloj: depost centoj da jaroj 
du frataj landoj, kristanaj kaj najbaraj, nia Moldavio 
kaj la Valaĥio aŭ la Montara Lando, pri kiu vi eble 
aŭdis paroli, ŝiras kaj mordas unula alian, je la terura 
turmento de la rumana nacio. Landoj frataj kaj kris~ 
tanaj mi diris, bonuloj; ĉar kiel preĝas ni, la Moldavi- 
anoj, tiel preĝas ankaŭ niaj fratoj el Valaĥio. La staturo, 
parolo, manĝo, vestoj kaj ĉiuj kutimoj kiujn havas ni, 
havas tute same ankaŭ niaj montarlandaj fratoj. Landoj 
najbaraj mi diris, bonuloj; ĉar nur la rivereto Milkovo 
fluanta tra Fokŝani. disigas ilin. „Ni sekigu ĝin per 
unu sorbo!” kaj ni faru la sanktan Unuiĝon, t.e. la 
interfratigon deziratan de niaj popoloj, kiun ili ne 
povis fari pro la iamaj malfacilaj cirkonstancoj. Ĵen, 
bonuloj, kian kristanecan kaj belan aferon ni devas 
fari. Nur helpu nin Dio! Ĉu vi komprenis, mi petas, 
bonuloj, pro kio ni venigis vin? Kaj se vi volas ion 
diri, ne malkuraĝu; diru verde moldavie, kiel al fratoj 
kiaj ni efektive estas al vi. Ĉar tial ni kunvenis tie-ĉi, 
por klerigi nin, unu la alian, kaj por ke Dio klerigu nin 
ĉiujn, kiel Li bonvolos. 

— Ni komprenas, via moŝto, tiel devas esti, 
respondis kelkaj pli hontemaj kamparanoj; ĉar nu, se 
ne scios vi kio okazas en la mondo, ĉu ni la kampa- 
ranaro de ĉe la plugilo, povus scii kio estas bona, kio 
malbona?... 

— Ja mi, sincere dirante, via moŝto, ne kompre- 
nis — respondis laŭ onidiro kuraĝe unu el la kampara- 
noj, nome Johano Rado. Kaj eĉ se lertus ankaŭ ni 
pri io, kiu atentus pri nia buŝo? Laŭ diraĵo, via moŝto: 

”La kamparano, kiam iras, trotas, kaj kiam parolas, 
bruas” — pardonu respektata via persono. Mi ĵuĝas, 
ke tiun aferon oni estus povinta fari ankaŭ sen ni; ĉar 
nu: ni scias manovri fosilon kaj falĉilon, sed vi mano- 
vras skribilon, kaj sevi volas, vi scias fariel blanko nigron 
kaj el nigro blankon... Dio donacis al vi inteligenton, 
por konsiladi ankaŭ nin, la plebon. 

— Tute ne, bonuloj, jam pasis tiu tempo, kiam 
nur la nobeloj faris ĉion en tiu-ĉi lando kaj eltordis 
ĝin laŭplaĉe. Hodiaŭ ĉiuj, de la Moŝto ĝis la boto, 
devas partopreni la embarasojn kaj feliĉon de la lando. 
Laboro kaj gajno, devoj kaj rajtoj por ĉiuj egale. 

Diris poste al ili la nobelo pri la deveno de 
la Rumanoj, kiel kaj de kiu ili estis portitaj en tiujn 
ĉi lokojn; pri la vergetfasko, pri la malamikaj bovovi- 
roj kaj fine klopodegas la kristano el ĉiuj fortoj kom- 
prenigi ilin kiuj estas la bonfaraj fruktoj de l' Unuiĝo 
rememorigante al ili, ke ankaŭ ”por la unuiĝo de ĉiuj” 
oni preĝas en la sankta preĝejo ĉiutage, jam depost 
pli ol 1850 jaroj. — Nu, bonuloj, nun mi kredas, ke vi 


komprenis. 

~ Komprenis, moŝto, kiel eble plej bone, respon- 
dis preskaŭ ĉiuj. Dio vin helpu al bono! 

— Nur mi ankoraŭ ne, via moŝto, respondis 
oĉjo Johano Rado. 

- Pardonu min Dio, oĉjo Johano, sed vi, kiel 
mi vidas, estas iom pezkapa; nu, venu en la ĝarde- 
non, ke mi faru vin ankoraŭ pli bone kompreni. Oĉjo 
Johano, ĉu vi vidas tie en mia korto tiun ŝtonegon? 

~~ Mi vidas ĝin, via moŝto. 

— Nu, bonvolu, alportu ĝin tien-ĉi, apud min, 

diris la nobelo, kiu nun sidis en apogseĝo inter la 
kamparanoj. 

— Estu pardonate, via moŝto, mi ne povos, ĉar 
tie estas pezo, ne Ŝerco. 

— Nu, iru ankaŭ vi, oĉjo Vasile; ankaŭ vi, oĉjo 
Ike; ankaŭ vi, oĉjo Pandelaki. 

Finfine iras 3-4 kamparanoj, ekmovas la ŝtonegon, 
levas ĝin surŝultren kaj alportas ĝin apud la nobelon. 

— Nu, bonuloj, ĉu vi vidas?... Iris oĉjo Johano 
kaj ne povis fari la laboron sola; sed kiam iris kelkaj 
el vi helpe, oni facilege faris la laboron; la malfacilo 
ne plu estis sama. Laŭ diro de l' kanto: 


Kie unu, mankas forto 
Dum dolor', malbona sorto. 
Kie du, la fort' pliiĝas, 
Malamikoj ne multiĝas. 

Tiel ankaŭ pri la Unuiĝo, bonuloj; ĉu vi opinias, 
ke se helpos Dio “ke unuiĝu Moldavio kun Valaĥio 
ni estos nur tiom? Niaj fratoj el Transilvanio, Buko~ 
vino, Basarabio kaj tiuj transdanubaj, el Macedonio kaj 
el aliaj mondpartoj, ili nur vidu nin, ke ni bone vivas, 
ili ankaŭ ĝojos kaj nin amos, ke neniam kuraĝos la 
malamikoj ataki nin. Kaj ankaŭ niaj sangfratoj: la 
Francoj, Italoj, Hispanoj kaj Portugaloj kion atendas? 
Je ĉiu okazo, Dio nin gardu, ili estas pretaj verŝi sian 
sangon por ni... 

La Unuiĝo faras la forton, bonuloj. Nu, mi kre- 
das, ke nun vi komprenis kaj komprenegis. 

— Nur mi unu, pardonu via moŝto, ankoraŭ ne 

komprenis, respondis oĉjo Johano Rado. 

— Kiel do eble, oĉjo Johano? Pli bone klarigi,... 
eĉ infano estus povinta kompreni. 

— len tiel, via moŝto, respondis la aliaj. 

— Oĉjo lohano, diris nun la nobelo iom konfuzita 
pro laco; nu, diru vi, viascie, kion vi komprenis, kion 
vi ne komprenis, de kiam oni tiom parolas ĉi-tie; ke 
ni ankaŭ aŭdu. 

— Nu, via moŝto, ne estu kolera; sed de parolo 
ĝis ago estas granda distanco... Via moŝto, kiel ĉiu 
nobelo, nur ordonis al ni, ke ni alportu la ŝtonegon, sed 
ne almetis la ŝultron kune kun ni ĉe la portado, kiel 
vi antaŭe diris, ke de nun ĉiuj partoprenos la ŝarĝojn, 
de la Moŝto ĝis la boto. Bone estus, se tiel estus, via 
moŝto; ĉar ĉemilite reirite kaj ĉedonace sinpuŝemo, ne 
tre estas konveno. 

Kaj de via ŝtonego mi komprenis jene: ke ĝis nun 
ni kamparanoj portis ĉiu po unu ŝtono, pli granda aŭ 
pli malgranda, sur la ŝultroj, sed nun ni estas vokitaj 
porti kune, same ni, la boto, rokon sur niaj ŝultroj. .. 
Faru Dio, via moŝto, ke estu alie, ĉar mi unu ne 
bedaŭros... 

Je tiuj vortoj la kamparanoj komencis ŝultrosvingi, 
rigardi longe unu la alian kaj diri: 

— Nu, eble ke nia Rado ankaŭ pravas. 

Kaj la nobelo, interrompante lin per ŝercoj, englutis 
la pilolon kaj eksilentis tute. 

A. DE HERZ 


LA STACIESTRO 


La vagonaro malvigle iradis, trapasante la kampojn 
rostiĝantajn en la bakforno de la julia suno. Ĝi klopodis, 
spiregis kiel dikulo kuranta post tramveturilo por ĝin 
eniri, kiam la tramoj estas plenaj kaj la varmo grandega. 

Malgranda difekto de la vapor-pumpilo devigis la 
mekanikiston iri per malpli granda rapideco. 

Sed la vojaĝantoj estis duonmortaj. Multaj homoj 
veturis al Konstanca, la vagonfakoj estis plenaj kaj 
ankaŭ la koridoroj tiel plenaj, ke la cirkulado estis neebla. 

Mallongan tempon la vagonaro iris perla kutima 
rapideco, freŝiga blovo eniris tra la malfermitaj fenestroj, 
sed nun pro tiu „difekto” la varmo de sur la kampo 
eniris en fajraj ondoj tra ĉiu fendo de la vagono. Estis 
tute neeble fari iom da trablovo. Maljuna virino pro- 
testis, kiam oni volis ŝanĝi la aeron de la kupeo, ĝis 
kiam fine ŝi ĉesis diskuti kaj kontentiĝis per la levo de 
la fenestro, kiam oni malfermis la pordon, aŭ per la 
fermo de la pordo, kiam oni malfermis la fenestron. 

En la koridoro sinjoro ventumis sin per pajla ĉapelo. 
Kelkaj impertinentaj infanoj, malpuraj de ĉokolado, 
iradis tra la amaso por paŝi de unu kupeo al alia, 
malpurigante la fremdajn vestojn per ĉokolado. Tedite, 
oficiro kriegis al ili: „Trankviliĝu, aŭ mi elĵetos vin el 
la vagonaro!'- La minaco efikis por kvaronhoro, poste 
unu el ili, volante tamen trairi, ion flustris en la pat- 
rinan orelon kaj la patrino, prenante lian manon, ŝovis 
lin tra la amaso kaj petis pardonon,ke la knabo bezonas 
ien iri. 

Ĉe la fenestro, Vasile Bukŝan babiladis kun la 
kuracisto de banloko Tekirghiol. Dika, ruĝvizaĝa, kun 
la poŝtuko ligita sur la kolo, Bukŝan ŝajnis bonhumora 
homo post manĝo, kie oni multe trinkis. Ili babiladis 
pri la banloko, pri la kareco de la hoteloj, kiam jen 
eniras la konduktoro por peti la biletojn por la venonta 
stacio. 

La konduktoro ŝajnis tre honesta homo, serĉanta 
iun, kun kiu li povus babili. 

~ Kie ni alvenas, amiko? — demandis Bukŝan. 

~ En Feteŝti. La biletojn por Feteŝti! Kiu eliros ? 

~o Ĵen Feteŝti! Brave! Nija bone iradas! — Kaj 
Bukŝan komencas ridi. 

~ Bone, malbone, kion fari? Ni malfruiĝis du 
horojn, tiu maŝinaĉo estas kulpa. 

— Kial oni ne ŝanĝas ĝin, amiko? — enmiksiĝis 
la doktoro. 

~ Oni parolas pri ŝanĝo en Feteŝti., Oni jam 
telefonis. 

~ Do bone, ke oni ĝin ŝanĝos, — diris Bukŝan. 

— Bona homo estas tiu Angelesku. Ĉu li estas ankoraŭ 
staciestro en Feteŝti? 

La konduktoro malfermegis la okulojn : 

~  Angelesku? Neniam ia Angelesku estis staciestro 
en Feteŝti! 

— Ne diru, mi ja estas bona amiko kun Angelesku 
el Feteŝti.—Kaj li klarigis ion perokulfermo al la doktoro, 
kiu ne komprenis la sencon de la interparolo. 

~ Ne estas, sinjoro, se mi diras. Ĉu mi ne pasas 
tie trifoje ĉiusemajne? Tie sinjoro Jonesku estas staciestro, 
Andreo Jonesku. 

— Vi pravas, tiel estas! Mi konfuzis lin kun 
alia. — Andreo Jonesku, homo alta, bruneta. 

— Sinjoro Jonesku estas mallonga, dika. 

— Mi konas lin, mi konas lin! Tiel li aspektas! 
Mi rememoras Andreon Jonesku. 

Kaj signinte al la doktoro, ke li tute ne konas 
Andreon Jonesku. li daŭrigis la esploradon. 

— Kiel li fartas? Ĉu li edziĝis? Mi konas lin kiel 
vivkapablan junulon. 

— Oho, li edziĝis antaŭ 20 jaroj! Li bavas 
infanojn, knabon kaj knabinon. Fraŭlinon Margareton 
li edzinigas kun leŭtenanto el Ĉernavoda. Kaj lia knabo 
ĵus finis la liceon. 

— Ĉu vere? Li edzinigas Margareton? Li devas 
esti tre kontenta! 

— Certe! Alvenis ankaŭ lia bopatrino. Malfeliĉa 
virino, nun, dum la maljuaeco okazisal ŝi malfeliĉo ! 
Ŝia piedo rompiĝis kaj ŝi iradas kun bastono, ĉar ŝi 
lamas. Kion fari? Verŝajne dum la maljuneco la osto 

putriĝas kaj ne plu saniĝas, sed malgraŭ sia stato, dum 
la tuta tago ŝi ordigas en la ĉambro kaj en la korto 
ĉion. 

Ĉar la bopatrino ne plu interesis lin, li ŝanĝis la 
temon de l' diskuto. 

~ Sed kiel nomiĝas la knabo? 

— Joĉjo! Li malsanis: havante skarlatinon; li 
saviĝis. Li ankoraŭ estas malgrasa, oni lin sendis Kon- 
stanca-n. Li volas fariĝi inĝeniero. Li ŝatas la kalkulojn. 

~— La biletojn, sinjoroj, kiu eliros en Feteŝti? 
— La konduktoro lerte glitas tra la vojaĝantaro, kaj 
malproksimiĝas. Dume la doktoro demandas Bukŝanon : 

— Diru al mi, ĉu vi konas aŭ ne la staciestron 
el Feteŝti ? 

— En mia vivo mi neniam vidis lin. 

~ Do tiam? 

— Mi babiladis por ne enui tie-ĉi. Ĉu vi ne 
rimarkis lian babilemon? — Li ne finis la parolon, kiam 
la konduktoro revenis, kvazaŭ li estus forgesinta ion. 

— Miforgesis diri: amaso nun estas ĉe la sinjoro 
staciestro. Alvenis liaj kuzinoj por helpi ĉe la kudrado, 
kaj ankaŭ la fianĉo, kiu havas libertempon... 

Li ne povis finparoli, ĉar longa fajfo anoncis 
la eniron en la stacion. La vagonaro rapide iras, ĝi 
haltas sur la unua relparo, antaŭ la perono. 

Sciante, ke pro la maŝinŝanĝo okazos malfruiĝo, 
la vojaĝantoj eliris por aĉeti ian manĝaĵon. 

Tra la amaso, la staciestro, Andreo JĴonesku, 
kuradis por ŝanĝigi la maŝinon. Post trikvaronhora 
haltado, dum kiu tempo Bukŝan kaj la doktoro intere- 

siĝeme sekvis lin, la staciestro ordonis la preparojn por 
la ekiro. Estis ankoraŭ kelkaj minutoj antaŭ la ekiro 
kaj Andreo Jonesku rigardis la vagonaron ekirontan, 
kiel amoplena patro la forirontan infanon. — Subite 
Bukŝan klinas sin eksteren kaj ekkrias: 

-— Andreo! 

— Jes! 

Kaj la staciestro levis la okulojn, ravite, ke li trovas 
konaton. 

— Andreo! Kiel vi fartas, Andreo? 

— Bone! Kie vi estas? Kiu min vokas? 

Li bone vidis, ke Bukŝan vokis lin, sed ne konante 
lin, li opiniis, ke estis nur ŝajno. 

— Tie-ĉi! Ĉe la fenestro! Do kiel vi fartas? 

~— Bone, sinjoro, sed kiu estas vi? 

~~ Ĉu vi ne plu konas min? Ho ve! Tian staton 
vi atingis?! 

Andreo Jonesku malfermegis la okulojn por rekoni 
lin, sed vane. Tiam li pensis, ke la sinjoro ĉe la fenestro 
eble konfuzis lin kun alia kaj ĝentile ridetante li turnas 
sin al li; 

— Sinjoro, vi eraras. Eble alia Andreo estas, 
kiun vi konas. Mi tute ne konas vin! 

— Ho ve, Andreo, junulo! Ĉu vi ne rekonas 
min? — Kaj rememorante ĉion, kion la: konduktoro 
diris al li, li komencas rakonti: 

— Do mi gratulas. Vi edzinigos Margareton. Bona 
knabo prenos ŝin. Mi aŭdis, ke li fariĝos kapitano! 

La staciestro paliĝis. Tiuj-ĉi vortoj falis sur lian 
kapon kiel piŝto-puŝo. Do ili konas unu la alian. Ne 

okazis eraro. Kaj tamen li ne sukcesas rememori pri 
la homo parolanta ĉe la fenestro. 

~ Kiu vi estas, sinjoro? 

~ Nur tio mankas! Kiu mi estas? Nun, divenu! 

La doktoro preskaŭ mortis pro rido malantaŭ 
Bukŝan, kiu daŭrigis : 

~ Saluton al via bopatrino! Mi aŭdis, ke ŝi estas 
tie-ĉi por la edziĝfesto. Mi kompatas ŝin, pro la pied- 
malsano. Do kion fari, je ŝia aĝo ŝi povas iri kun 
bastono. Sed diru, ke ŝi lasu la ordigon en la ĉambro! 
Nun estas la vico de Margareto. 

— Kiu vi estas sinj... volis ankoraŭ diri Andreo 
Jonesku, sed estis maleble, Bukŝan daŭrigis kiel malnova 
konato, kiu ĉion scias. Tiuj detaloj frenezigis Andreon. 

Mi iras Konstanca-n. Mi vidos Joĉjon. La mal~ 
feliĉulo, — bone, ke li saviĝis. Tiuj skarlatinoj estas 
tre danĝeraj. 

~— Kiu vi estas, sinjoro? — malespere demandis 
la staciestro penante rememori pri la interkonatiĝo. 
Bonvolu diri, kiu vi estas kaj kie ni interkoniĝis? 

~ Verŝajne li bedaŭras, ke li ne ankaŭ ĉeestas 
kun la kuzinoj kaj kun la bofilo ricevinta libertempon. 

Mallonga fajfo, trumpeta sono kaj longa, elnaza : 
„Preta“ ekirigis la vagonaron. Unu momenton la 
staciestro pensis pri la haltigo de la vagonaro, sed la 
penso pri la respondeco ne lasis lin. 

— Kiu vi estas, sinjoro, de kie vi konas min 
tiel bone ? 

~ Dio helpu vin! Andreo, junulo, ĉu vi tiom 
stultiĝis? — kaj la vagonaro ekmoviĝis ! 

~~  Sinjoro!... 

— Ĉu vi stultiĝis? Tiom stultiĝis? — kriis Bukŝan 
el la fenestro. 

Andreo Jonesku, kun la ruĝa ĉapo en unu mano, 
kaj per la alia viŝante la ŝviton de sur la vizaĝo pli 
ruĝa ol la ĉapo, komencis kuregi post la vagonaro, 
petegante Bukŝanon, ke li diru sian nomon. Tamen 
ĉio estis vana. Je la plezuro de la vojaĝantoj kaj de 
la doktoro, la vagonaro ekrapidis. Andreo restis mal~ 
antaŭe, kvazaŭ fulmtraĥta, rigardante la malproksi- 
miĝantan poŝtukon, similan al papilio. 

La stacidomo restis malgaja, dezerta. Servisto 
balais la peronon. Monotone frapetis la telegrafilo. De 
tempo al tempo sonis la nigra sonorilo apud la hor- 
loĝo por sciigi preterpason de vagonaro, kaj ĉiufoje 
ŝajnis al Andreo, ke iu trapikas najlon tra lia koro. 
La vagonaro ĝi estis, kun la nekonato kiu tiel bone 
konis lin kaj pri kiu li ne povas rememori. 

Nervoze li iradis, penante rememori ĉiujn lokojn, 
kiujn li vizitis, ĉiujn homojn, kiujn li konis, laŭvice li 
pensis pri oficejoj, vendejoj, kie li ion aĉetis, sed vane. 
Li ne povis trovi la vizaĝon de tiu nekonato. 

Post kelkaj tagoj, tagoj de suferado kaj ekscitiĝo, 
li forgesis la vizaĝon de la nekonata homo el la vago- 
naro. Dika nebulo lokiĝis sur ties vizaĝon kaj ĝi mala- 
peris ĉiuminute; por refreŝigi la memoron, li iris tien, 
kie okazis la okazintaĵo kaj levante la okulojn supren, 
li kredis, ke ili ankoraŭ interparolas. 

lom post iom la figuro de Bukŝan tute viŝiĝis el 
la suferanta menso de la staciestro kaj ĝi malaperis, 

kiel malaperis la vagonaro ĉe la vala kurbiĝo, irante 
al la Danubo. 

Ĉiutage li atendas la vagonarojn venantajn de mal- 
supre, eble li retrovos lin, kaj li ĵuras, ke tiun fojon 
li ne ekirigos la vagonaron antaŭ ol li eksciis, kiu li 
estas. 

Nokte li terure turmentiĝas por rememori la figuron 
de tiu, kiu tiel bone lin konas. Multfoje, sonĝante, 
uragane li ĵetas sin en la estintecon, li ekprenas iun, 
alportas lin al klara lumo, rigardas lin, sed apenaŭ 
rekonante lin, li vekiĝas kaj en la matena lumo, kiu 
disigas lian lastan esperon, li aŭdas voĉon, kiu mal- 
laŭte flustradas de malproksime: 

~~ Andreo, junulo, vi stultiĝis, vi stultiĝis!... 

D. D. PATRASCANU 


La venkinto de Napoleono 


En tiu somero la profesoro Karanfilo iris pasigi 
la libertempon ĉe la Njamca Monaĥejo, kaj en la tago 
en kiu okazis al li tio, kion li rakontis al mi, li estis 
farinta ekskurson kun pluraj amikoj kaj konatuloj en la 
ĉirkaŭaĵojn de la monaĥejo ĝis trans la kapelon de 
Prokovo. Kiam li alvenis hejme, ĉe la pastro Kipriano, 
kie li loĝis, jam tute krepuskis, kaj Karanfilo pensis 
kun plezuro pri la mola litaĵaro, en kiu li estis ripo- 
zonta post la tagaj laciĝoj. Enirinte, li ĵetis, kiel kutime, 
la rigardon al la malnovaj gravuraĵoj en la ĉambro. 
Sur unu el la muroj, la portretoj de Aleksandro Il-a 
kaj de la imperiestrino Maria Feodorovna, sur kiuj la 
tempo lasis ĉiuspecajn postsignojn, pendis apud la „Paf- 
mortigo de Maksimiliano”, kaj sur la antaŭa muro estis 
la sankta Athos kaj apude la portreto de Napoleono, 
farita laŭ tiutempa ilustraĵo. 

Karanfilo pretigis sin por enlitiĝo, pensante pri 

ĉiuspecaj aferoj. Li bone amuziĝis tiun tagon, en gaja 
kaj agrabla akompano... Tie ĉi, Karanfilo ridetis: Post 
kelkaj tagoj li faros novan ekskurson, al la Njamca 
Fortikaĵo, kie li neniam estis. „Kompatinda Stefano la 
Granda”, li pensis, „granda homo!” Kaj Karanfilo, en 
patriotisma subitaĵo, depreninte la surtuton, faris du 
paŝojn en la ĉambro, kaj haltis antaŭ Napoleono. 

„Terura figuro,” daŭrigis la profesoro fikse rigar- 
dante la vizaĝon de l' imperiestro... „Sed li ankaŭ 
vidis la diablon ĉe Waterloo kaj la duko de...” 

Tie ĉi Karanfilo haltis, ĉar ne revenis rapide en 
lian memoron la nomo de la vaterloa heroo... 

„Mi enlitigu min,” li pensis, „ĉar mi devas vekiĝi 
tre frue... Morgaŭ mi restos hejme... mi finos Tol- 
stojon... kaj postmorgaŭ... Kiel/li nomiĝas?... la 
duko de... Nu, prenu lin la diablo...”, li finis kaj 
enigis sin/ sub la litkovrilon... 

Karanfilo metis la manojn sub la kapon kaj fermis 
la okulojn, decidiĝinte dormi, sed io malhelpis lin. „Ne, 
kara, ja ne eblas,..” kaj li streĉis sian tutan atenton 
por elpreni el la amaso da konoj kaj propraj nomoj, 
registritaj en lia kapo, la nomon de la angla heroo. 

„Finfine, kial li interesas min?” pensis Karanfilo, 
kiam li vidis ke la duko rifuzas eniri en la lumon... 
„Prefere mi ripozu...” ~—w kaj li faris tre decidan 
movon kiu montris, ke li volas nepre dormi. 


„Tamen, mi devas rememori...”, diris iom poste 
Karanfilo, „la duko de... kiel li nomiĝas... la duko 
de...” Sed la duko de... obstine rifuzis montriĝi. 


„Nu, de nun sufĉe...” malmilde ordonis al si la 

profesoro kaj turniĝis kun la vizaĝo al la muro. Li 
iom restis tiel, poste li malfermis la okulojn kaj diris: 
„Ĉiukaze estas frue. La duko de... Bal... ne... la 
duko de Kal... ne... la dukode Ak..., ŝajnas al mi 
ke komenciĝas per A... la duko de Ram...” Sed 
malgraŭ tiu ĉi mnemoteknika sistemo, la nomo de la 
generalo restis kaŝita en nesondeblaj profundoj, kaj tio 
igis Karanfilon laŭte ekkrii: 

„Mi estas stultulo kaj malsaĝulo; ĉu tiun zorgon 
mi havas nun?” kaj por doni kategorian neon al tiu ĉi 
malfavora opinio pri si mem, li denove fermis la okulojn 
kaj turnis sin kun la dorso al Napoleono, kiu manifestacio 
klare montris lian decidan intencon rompi ĉian intelektan 
komunikon kun li. Sed en la sekvinta momento li duon~ 
leviĝis kaj fiksis punkton el la spaco, kun videbla streĉo 
...La angla heroo restis same anonima. 

Karanfilo ĵetis sin en la liton, poste subite forĵetis 
la litkovrilon de sur si, supreniĝis kaj komencis promeni 
de unu ekstremaĵo de la ĉambro al alia. 

„Ni vidu”, diris li laŭte. „Ni komencu malrapide. 
"kiel... 

Kaj li komencis, kiel en la lernejo, fari al si 
demandojn kaj mem respondis. 

— Kie estis venkita, mi petas, Napoleono? — Ĉe 
Waterloo. — Tre bone. Kiu venkis lin ? — La duko de...” 

Karanfilo haltis antaŭ la portreto de Napoleono, 
kiun li obstine fiksrigardis, kvazaŭ li estus volinta legi 
en la trajtoj de la franca heroo la nomon de lia malamiko. 
Sed la imperiestro staris fiere kaj ne volis lasi sin logi 
de la manovro de l' profesoro. Tial nia amiko denove 

komencis la demandojn, promenante ekscitite en la ĉambro: 
„Kiu estis la venkinto de Napoleono ? — La duko de...” 
Tiu ĉi demando estis farata per la tuta forteco 
bezonata de la cirkonstancoj, kaj la respondo estis donata 
tiel, kvazaŭ la profesoro estus volinta surprizi nean- 
taŭsciantan malamikon. Sed vana ankaŭ tiu artifiko. 
Oni bone vidas ke la duko estis decidinta nepre 
amuziĝi, dum tiu nokto, en sia aera loĝejo, pri nia amiko. .. 
Karanfilo haltis en la mezo de la ĉambro kaj diris per 
la plej konvinka tono: „Mi estu saĝa ... mi atendu 
ĝis morgaŭ ... ja ne estas tro longe ... tiam mi 
certe ekscios”. Kaj la profesoro por finfirmigi tiun ĉi 


fortan decidon, denove fiksrigardis punkton el la spaco.. 


„Kaj serioze, finfine kial interesas min lia venkinto? Prenu 
ilin ambaŭ la/diablo! ... Nu, Karanfilo, ne estu 
freneza ... Al dormo!” 


Vere, sekve de tiu tiel saĝa admono, Karanfilo' 


denove enlitigis sin, fermis la okulojn kaj metis ankaŭ 
kusenon sur la kapon. Sed eĉ kvin minutoj ne pasis, 
kaj li levis la kapon dirante mallaŭte: „Katusoff, 
Blicher, Schwarzenberg...” Sed ankaŭ en la kom- 
panio de siaj kunbatalintoj, la angla generalo ne volis 
ekaperi, kaj tio igis Karanfilon profunde enpuŝi sian 
kapon en la kusenon kaj malespere frapi per la piedoj, 
sendante al ĉiuj diabloj Napoleonon kune kun liaj 
malamikoj. 

Li levis sin, malsekigis viŝtukon per malvarma 
akvo, bandaĝis sian kapon per ĝi, kaj poste komencis 
furioze promeni en la domo, ripetante kiel lernaĉanta 
knabo: „Napoleono estis venkita ĉe Waterloo... jen... 

jen... Kiu venkis Napoleonon ĉe Waterloo? — La 
duko de ...” 

Dum li tiel promenis en la ĉambro, subite feliĉeca 
ekbrilo lumigis lian vizaĝon kaj Karanfilo ekhaltis, dir~ 
ante laŭte, kun la plej perfekta konvinko, fikse rigar- 
dante plankan fendon: „Ĉiuj homoj estas mortontaj. 
... La duko de ... estas homo ... dola dukode... 
estas mortonta.” 

La leganto ne kredu ke, sub la influo de tiu ĉi fiksa 
ideo, la menso de nia amiko ekiris sur la kampon de 
l' frenezo. Ne, tute ne. Kio okazis? Li ekrememoris ke 
foje, delonge, li lernis en la universitato, el lernolibro 
pri logiko, tiun ekzemplon de silogismo, en kiu le venkinta 
duko estis la subjekto de la dua premiso, kaj se la 
historio perfidis lin en tiu malbenita nokto, li unu mo- 
menton esperis, ke almenaŭ la filozofio helpos lin.... 

Sed vane. Li sentis ke estos maleble dormi. Ega 
kapdoloro kaptis lin, doloro nerva, netolerebla. Karan- 
filo malfermis la fenestron kaj agrabla malvarmeto venis 
en la ĉambron, freŝigante lian varmegiĝintan kapon. De 
sur la antaŭe staranta Pleŝa monteto estis aŭdebla la 
susuro de la abioj. La luno lumigis la vastaĵon, kaj en 
ĝia lumo la portreto de Napoleono estis klare videbla 
sur la kontraŭa muro. Karanfilo fiksrigardis ĝin anko- 
raŭfoje kun la sama intenco kiel antaŭe; sed la imperi~ 
estro, kun la kapo profile turnita, kun la dekstra mano 
en la malfermaĵo de la veŝto kaj kun la maldekstra ĉe 
la dorso, videble spitis lin per sia kvieta kaj malestima 
mieno... ; 

La afero komencis ekhavi por Karanfilo la propor- 

ciojn de vera katastrofo. De kie li eksciu?... Kion li 
faru?... Tute maleble dormi... Kaj li promenis en la domo 
per grandaj paŝoj, parolante al si mem kaj gestumante: 

„Li estis en Portugalujo. Kiu estis en Portugalujo ? 
La duko de Brag...ne,...ĉiuj homoj estas mortontaj... 
Kiel mi forgesis lin?.. .La duko de Rag...prenu lin la 
diablo...”. 

Maleble. 

Unu momenton li pensis pri la pastro Kipriano... 
sed ne,...estis stultaĵo,...Karanfilo mem konsciis pri 
tio...ĉar de kie povis scii la monaĥo la nomon de la 
angla generalo? 

Kien iri?... Kiel ekscii? Li iros al sia amiko Vasilju 
...nur li sola povos kvietigi lin. Ĝis matene estis tro 
longe. — Karanfilo vestis sin, surmetis la ŝuojn kaj eliris 
el la domo. Vasilju loĝis malproksime, en Vodiveni, sed 
ne gravas. Karanfilo ekiris tien... 

Elirante, li vidis lumon ĉe Kipriano, kiu loĝis apude 
en malnova dometaĉo, kaj Karanfilo restis unu momenton 
enpense. 

Sed puŝate de nedifinita bezono, li jam ekvidis sin 
interne... 

La monaĥo, maljunulo proksimume okdekjara, estis 
preĝanta el libro. Vidante lin, li demandis sian 1 gaston : 

— Ĉu vi ankoraŭ ne kuŝigis vin? 

— Ĵes, sed mi ne estis dormema. Mi rigardis la 
surmurajn bildojn. 

— Ĵen, baldaŭ oni sonorigos je matenpreĝo, diris 
la monaĥo. 

— Ĉu vi delonge havas la bildojn, paĉjo? 

46 


— Mi havas ilin de la pastro Joakimo. 

— Vi havas ankaŭ Napoleonon. Granda impe- 
riestro li estis... 

- Eble li estis. 

— Sed ĉu via moŝto scias, kontraŭ kiu li batalis? 

La monaĥo rigardis lin, poste: 

— Li batalis eble kontraŭ Osman Paŝa!). 

— Sed pastra moŝto, diris malbonhumore Karanfilo, 
— ĉu vi scias kiun landon estris Napoleono? 

— Certe. La germanan landon. 

Karanfilo lasis lin al la dia volo, kaj malkuraĝigite 
ekiris al Vasilju. 

Estis nokto el la plej helaj. De la vojeto kondu- 
kanta al la monteto, al Vodiveni, estis videbla mirinda 
pejzaĝo, sed Karanfilon interesis tute aliaj aferoj: „Li 
komandis kun Blicher ... Do, kiu komandis kun 
Bliicher? Ĉiuj homoj estas mortontaj ... La duko de 
... estas homo ...” 

Vanaj ĉiuj rimedoj! Feliĉe, jam ne estis longe ĝis 
Vasilju. 

Kiam li alvenis en Vodiveni, estis noktomezo. 
Granda trankvilo regis ĉiujn ĉirkaŭaĵojn. Nur la sonorado 
de la monaĥejo estis klare aŭdebla, jen pli mallaŭte, jen pli 
laŭte, kaj el la fundo de la arbaroj ĉirkaŭantaj je tri flankoj 
la monaĥejon, de sur la monteto alia sonorado, de iu 
mistera kapelo, respondis jen pli laŭte, jen pli mallaŭte. 

Karanfilo frapis al la fenestro de sia amiko, vokante 
lin pernome. 


! “Turka generalo batalinta kontraŭ la rumanoj 


en ilia milito por sendependeco. 

Kiu estas? — aŭdiĝis de interne. 


— Mi. 

~ Vi estas? 

— Jes. Ĉu vi dormis? 

— Mi dormis, sed kial? 

— Mi petas, kiel nomiĝas la angla generalo, kiu 


venkis Napoleonon ĉe Waterloo? La komandinto de 
l batalo ... 

Sekvis mallonga paŭzo, post kiu Vasilju demandis: 

~ Ĉu vi freneziĝis? 

~— Mi petas, forlasu la ŝercon, diris Karanfilo, 
— kaj respondu al mi. 

Vasilju ne respondis, sed oni aŭdis brueton el la 
domo; la pordo de la koridoro malfermiĝis kaj blanke 
vestita persono, kun/la surtuto surŝultre, aperis en la 
domantaŭaĵo. 

—  Kion'vi havas, kara? 

— Nenion, respondis Karanfilo — mi forgesis 
la nomon de la venkinto de Napoleono, kaj mi tur- 
mentiĝas de hieraŭ vespere per ekscii, kiel li nomiĝas, 
kaj mi ne povas. 

— Pro tio vi venis? 

~— Pro tio. 

— Ĉu vi ne vizitis la frenezulejon? — demandis 
lin Vasilju tre serioze. 

— Ne parolu stultaĵojn, mi petas, respondu al mi. 

Vasilju pensis unu momenton, poste diris: „Mi ne 
memoras”. 

Karanfilo insistis: „Rememoru ... mi petas ... 
li estis duko ... duko de ... rememoru ... Li estis 

la superega komandanto ĉe Waterloo ... Li batalis 
unue en Portugalujo. Li estis duko ...” 

Vasilju ŝajnis profunde pensi. Karanfilo aldiris : 

Li estas tiu, kiu diris en la ardo de l' batalo: „Ni 
mortu por la maljuna Anglujo!” Ĉu vi memoras? 

— Ni mortu por la maljuna Anglujo? 

—. Ĵes, jes, jes, ĝoje diris Karanflo. 

Vasilju pensis sekve de tiu klarigo, dum Karanfilo 
haltigadis sian spiron. 

— Mi ne memoras. 

— Pensu ... mi petas, pensu „.. li estis minis- 
tro en 1828. 

— En 1828? 

—. Jes, en la registaro de Robert Peel. 

— Metternich? diris iom malkuraĝe Vasilju. 

Karanfilo ekfuriozis. 

— Sed kara, ĉu Metternich estis anglo? Tiel vi 
konas la historion? Vi pleje hontu dirante tiajn mal- 
saĝaĵojn, pro diablo. 

Kaj granda malkuraĝo kaptis Karanfilon. 

Vasilju kviete respondis : 

— Aŭskultu, kara, ĉu vi venis por fari bruegon 
-.. en la mezo de l' nokto? Nu, foriru, ĉar estas 
ankaŭ malvarme al mi ... 

— Mi petas, diris Karanfilo ŝanĝante la tonon. 
Ne koleru ... pensu ankoraŭ iomete ... Ne estas 
Metternich ... 

Vasilju pensis, efektive, sed respondis: 

— Ne... mi ne memoras. 

— Vi ne memoras, aŭ vi ne scias? 

— Mi ne memoras. 

— Mi petas ... rememoru. 

— Lasu min en paco, vi fuŝis mian dormon ... 
mi ne memoras. Pro diablo, ĉu vi estas freneza aŭ ĉu 
vi primokas min? 

Kaj Vasilju eniris kaj ŝlosis la pordon ... 

Karanfilo restis unu momenton enpense. Li levis 
la manon al la frunto kaj post tio sekvis terura vorto, 
plena de malbonvolo, verŝajne al la adreso de l' duko 
„.. kiel li nomiĝas ... al kiu certe neniu anglo kaj 
neniu alia homo estis adresinta ĝin ĝis tiam. 

Poste li malrapide ekiris malsupren, same kiel li 
estis veninta. 

Survoje li haltis de tempo al tempo : „Ne eble... 
ne eble... la duko de... la duko de Mag... ne... 
la duko de Bag... ne, jen...” kaj li tuj senkatenigis 
torenton da senŝarĝigaj vortoj, kiuj envolvis same la 
dukon, la monaĥejon, la amikon Vasilju, speciale, kaj 
ĉiujn homajn aferojn ĝenerale. Poste, kvazaŭ li krius 
en telefonon: „Waterloo!... La duko de...” 

Karanfilo alvenis hejme, ne povinte starigi iun 
rilaton psikologian, etimologian aŭ kronologian inter 
la diversaj aferoj eligitaj de li en la lumon dum tiu 
malbenita nokto kaj la nomo de la triumfinta duko. 
De ĉe la pordo li malespere ĵetis sin en la liton. Li 
tiel restis unu momenton, senmove, poste levis sin, 
malfermis la fenestron kaj promenis en la ĉambro, rigar- 
dante kun kruelega malamo Napoleonon. La imperiestro 
staris kviete kaj indiferente... 

Poste li senvestigis sin, deprenis la ŝuojn ĵetante 

ilin kien ajn kaj enigis sin sub la kovrilon tirante ĝin 
super la kapon. Sed subite li elsaltis el la lito kiel 
mordita de serpento, kaj ĵetiĝis al la kesto kiu kuŝis 
en la fundo de la ĉambro. 

„Malsaĝulo mi estas!” laŭte kriis Karanfilo farante 
al si mem malestiman geston. Poste, de la kesto li kuris 
al la tablo, kiun li palpis, serĉante la alumetojn, rega- 
lante sin konstante per la titolo de malsaĝulo; poste li 
kuris al la fenestro, kie denove li faris movojn kvazaŭ 
li ludus sw klava muzikilo, poste li prenaĉis siajn ves- 
taĵojn kaj tremante pro malpacienco avide serĉis en 
ĉiuj poŝoj. Ne trovante ankaŭ tie tion, kion li serĉis, li 
denove ĵetiĝis super la keston komencante malordigi 
ĝian internon en mallumo, trovis malgrandan kaj dikan 
libron, kaj regata de unu sola penso, ekrapidis eksteren, 
kiel rabiulo, haltigante la kuron apud stratlampo, kiu 
estis proksimume 200 metrojn for de lia loĝejo. Tie li 
malfermis libreton kaj legis ĉe la vorto Napoleono: 

„Estis venkita ĉe Waterloo, la 18-an de junio, de 
la kunigitaj armeoj komandataj de la duko de Welling~ 
ton, kaj... 

„A-ha. Bone. Prenu vin la diablo!” kriis Karanfilo, 
senŝarĝiĝinte. „La duko de Wellington.” 

Sekvis ankoraŭ unu forta vorto, adresita ekskluzive 
alla anglo, sed nunfoje pro kontento... 

Kaj tremante pro malvarmo, kaj timante ke iu vidos 
lin senŝua kaj en tiu kostumo, Karanfilo rapide ekkuris 
reen, trankvile enlitigis sin kaj tuj endormiĝis... 

I. C. VISARION 


LI NE ESTAS HEJME 


Volis mia sorto, ke mi neniam ripozu, ĉar jen: 
kiam mi estis fraŭlo, mi opiniis min mastro de mia kapo 
kaj esperis, ke mia laboro estos: laboro kaj la ripozo: 
ripozo; sed ne estis eble, 

Kiam mi revenis laca de la laboro kaj klinis mian 
kapon por ekdormeti iome, venis iu kaj malhelpis la 
ripozon, eĉ incitis ĝis mia kapo ekdoloris. 

Mia patrino estis virino nekapabla kompreni min 
kaj volanta ke mi moviĝu laŭ ŝia plaĉo. Kaj ĉiam estis 
iu gapulo kiu kroĉiĝis al mia kapo kiel la malsano al 
sana homo. Ĉiam same: 

~ Ĉu Nikolao estas hejme? 

— Hejme. 

— Kion li faras? 

~ Li revenis laca kaj ekdormetis iome. 

Sed la gapuloj ne respektis mian rajton je ripozo; 

tra ilia kapo eĉ ne pasis la ideo, ke ili devus lasi min 


iom ripozi, sed ili venadis torente en la domon, sur 
min. 

Kelkfoje mi maldormis, sed mi ŝajnigis dormon, 
fermante la okulojn kaj ronkblovante kiel la dorm- 
antoj. 

Sed tio ne helpis. Gapulo alpaŝis, metis la manojn 
sur miajn ŝultrojn kaj komencis skuadi, kriante: „He, 
vi, jam leviĝu, kial tia dormado? ... 

— Ĉuu?! Kaj mi imitadis dormanton kaj ekĝe- 
metis kolere, turnante min sur la alian flankon, por ke 
li kredu ke la dormo estas al mi dolĉa kaj lasu min en 
paco. Sed tiu daŭrigadis: 

— He, vi! Leviĝu, ĉar vi malsaniĝos pro dor- 
mado, ĉu vi ne vidas, ke estas labortempo nun? 

Mi silentadis enpensiĝinta, — kion fari? Al unu 
mi/iam saltis kaj ekbatis lin. 

— Ve-e!.. 


— E-el.. 

~ Frato! 

— For! Kaj mi tuŝis pugne, vangofrapis, kontu- 
zegis. 


— Pardonu, frato, ĉar estas mi! 

e Ge vl2,.. Mana! ... jen, mi sonĝis, ke mi 
batalas kontraŭ la Turkoj! .. Gardu Dio homon dor- 
mantan kun sonĝoj nebulaj! 

Jes, sed mi ne ĉiam povis fari same. 

Estis homoj, kiuj, kvankam kun malforta cerbo, 
estis utilaj al mi, kaj mi do devis konduti honeste kaj 
kun granda pacienco. Al tiuj mi leviĝadis kolere : 

— Kio al vi? 

Diablo! 

Kial? 

Tial. 

Ĉu viaj bovoj ne estas ĉiuj hejme”)? 
Ne. 

Mi venis por ke vi faru al mi jenan laboron. 
Mi ne faras. 

Kial? 

Mankas tempo. 

Ĉu al mi...? 

Al vi! 

Tiel? 

—. Tiel! 

Kaj mi montris malafablan mienon. 

— Nu, nu ... elreviĝu, ĉar estas mi, mi... Tiu! 

Kaj mi enpense pesadis la utilojn de la amikeco 
kun li, la malutilojn de lia malamikeco kaj... mi komen-~ 
cis rideti. 

— Bone, karulo, kia vi estas?... Ĉu mi rajtas 
en mia domo ĝui neniom da ripozo? .. Ŝe mi ion 
ŝuldas al vi, iru al la juĝejo, sed ĝis tiam lasu al mi 
pacon. Se mi ion ŝtelis: pruvu, sed ĝis tiam lasu min 
ekdormeti! 

~— Nu, nu! La dormo ne estas sana ... Vivu, 
ĉar vi sufiĉe dormados post la morto... Nun estas tempo 
por labori ... 

— Labori, labori! .. Dio laboris ses tagojn kaj 
de tiam li ripozadas kaj tute ne enuas pro la ripozo, 


DREIEBEGRI I JEI 


X) t.e. ”ĉu io mankas al vi”? 

kaj mi, mi devas ĉiam laboradi... Pardonu, sed bon- 
volu ĉesigi la konsiladon!.. 

Sed kiom ajn mi estus paroladinta, mi ne povis 
penetrigi la komprenon en la kapojn de tiuj, kiuj 
venadis por malhelpi mian dormeton. Mi vidis, ke pli 
facile mi sukcesus porti akvon per korbeto, ol enigi 
juĝkapablon en la kapojn de la malsaĝuloj nekompren- 
antaj mian rajton je ripozo. 

Ĉar mi ĉiam diris: gardu min Dio de la malsa- 
ĝuloj, — sed la sorto nur tiajn homojn sendis al mi, 
kaj kun ili mi devis aferadi. 

Tiel mi fartis dum mi estis fraŭlo. Mia patrino 
ne komprenis min kaj ŝi opiniis ke ŝiaj patrinaj rajtoj 
estas tiel grandaj, ke ŝi turmentu min permesante al 
ĉiu malsaĝulo alkuri kaj maldormigi min. 

Kiam mi edziĝis, mia unua zorgo estis, inter aliaj, 
iom lecioni al mia edzino. Mi diris: 

— Mario, vi, ĉu vi vidas min? Tia mi estas ! 
Mi konas la kampajn laborojn, mi konas la ĉarmetion, 
barelfaradon, ĉarpentarton, lignaĵarton, masonaĵon, ĉion. 
Ĉion mi faros, por ke ni vivu. Mi estas bonulo por 
la bonuloj kaj diablo por la diabluloj. Vi obeu min. 
senkondiĉe, jen estas mia unua ordono. En la mondo: 
havu du mastrojn: Dion en la ĉielo kaj min sur la 
tero! Al li preĝu sesfoje tage kaj vi pagis vian ŝuldatan 
dankon pro la vivo ĉi-tiea; mian parolon vi obeu ĉiu- 
minute, Vian tutan mondan zorgon al mi dediĉu! Kiam 
vi ornamos vin, por mi vin ornamu; kiam vi ridetos, por 
mi ridetu kaj kiam vi laboros, por mi, por vi kaj por 
niaj infanoj laboru! Klopodu obei miajn vortojn pro: 

la forto de miaj paroloj kaj ne pro la fortikeco de mia 
bastonego, por ke vin gardu Dio, ke vi vidu kiel mi 
batas. Mi batas, Manjo, karulino, ke sekiĝas la karno, 
— ĝis vi submetas vin aŭ foriras en la mondon kun 
ŝvelintaj okuloj. 

Kaj ankaŭ tion memoru: kiam mi venos laca kaj 
volos iomete ekdormi, se demandas iu pri mi, ne diru 
ke mi estas hejme. Diru ke mi estas for, ien, eĉ en la 
alian mondon, nur ne donu okazon al la malsaĝulo 
veni kaj malhelpi mian ripozon; ĉar tion mine sukcesis 
havi ĝis nun. 

Jen venas iu kaj demandas: 

— Ĉu li estas hejme? 

— Ne estas. 


— Kie li estas? 
— Li estas en tiu loko, — kaj vi nomas rapide 


iun lokon, laŭplaĉe, sed vi eldemandas lin: „Kion vi 
volas?” Kaj se la utilo de li alportita estas granda, vi 
ŝajnigas, kvazaŭ ekbruliĝas la manĝaĵo kaj vi eniras, 
vidas ĉu mi dormas, kaj se mi ne sukcesis ekdormi, vi 
flustras al mi zorgete: Tio kaj tio estas... Se mi diras, 
ke vi voku lin, voku lin kaj mi senkulpigas vin pro ke 
vi mensogis. Sed se la utilo estas eta, du-tri-lea”), ne 
-veku min, ĉar mia ripozo estas vivo, estas laborforto, 
estas la akvo kolektiĝanta ĉe la malsuprenlasita baraĵo, 
por turni la muelŝtonon kiam tiu estos levita. Do ne 
sendu sur min ĉiun senkapulon. Memoru ĉion-ĉi kaj 
laŭe agu, por ke estu bone por vi kaj por mi; alie estos 
malbone, Manjo, karulino. 


x. leo = rumana monunuo 

Mario aŭskultis min tiam iom tremanta kaj mi 
kredis, ke nun mi trovis iun, kiu gardos mian dormeton... 


Sed ne! 


Pasis tri monatoj de la edziĝo. 

Mario estis mia gardistino. Ŝi kondutis ĝuste kiel 
mi pensis kaj diris al ŝi. De miaj paroloj ŝi eĉ unu 
colon ne deflankiĝis. Mi ĝojadis, kaj kutime post intensa 
laboro mi ekdormetis, por poste leviĝi demove kun 
laboremego. Ĉar mia naturo estas alia. Kiam mi laboras, 
mi laboras ĝis laciĝo; kiam mi haltas, mi devas dormeti. 
Kia!?... Mi ne scias, sed mi sentas ke tiel bonas por mi kaj 
tiel mi faras. La plej multaj movas sin la tutan tagon, 
malrapide, laboras kiel malsanuloj, trenas sin eluzitaj 
kaj senfortaj... Kiam mi metas la manon sur ion, mi 
sentas, ke mi/metis ĝin... Mi pensis: mi prenis edzi- 
non laŭ mia korŝato!.. Sed iutage, venis'iu, — mi ne 
nomas lin, kvankam mi opinias, ke vi aŭdis pri lia 
sperto. 
Ĉu hejme kuzeto Nikolao? 
Ne, li iris Arĝeŝon. 
De multa tempo? 
Antaŭ kelkaj momentoj li foriris. 
Vian bopatrinon mi vidis ĉe la kanabo... 
Jes, ŝi ankaŭ estas tie. 
Ĉu vi restis soleta ? 
Jes, sed li revenos... 
li estis en la domo, preskaŭ ekdormetis, sed 

aŭdante parolojn, mi levis min atente kaj ekaŭskultis. 

Mia nomita kuzo denove komencis: 

— Ĉu vi ne enuas sola, se li estas ĉiam for, 
ĉiam for? 

— Mi ne enuas... ĉar li revenos... sed kion 
vi havas kun li? 

— Grandan aferon.. 

~— Diru tional mi, Ven mi diru al li, kiam li revenos. 

~ Ne direbla.. 

Kaj li haltis, tremante, apud ŝi. Ŝi komprenis kial 
li flaviĝis kaj kion li estis faronta. Ŝi malfermis la ves- 
tiblan pordon por vidi ĉu mi dormas, kaj ĉu mi ne 
aŭdos kion laŭ ŝia kompreno li estis ekdironta. Mi 
fermis la okulojn, malfermis la buŝon kaj spirblovis 
kiel la sonĝantaj dormantoj. Ŝi estis ferminta la doman 
pordon, por ke li ne vidu min en la lito. Sed li, opi- 
niante, ke en la domo estas bona amokazo, rapidis en 
la vestiblon post ŝi. 

— Vere, li ne estas, flustris ŝi. Foriru! . 

~— Manjo! — li komencis. Ĉu vi memoras, kiam 
mi prenis vian naztukon, tiam, kiam mi postiradis vin, 
kiel post homo la ombro? 

— Foriru! Iru! For! ... Kaj ŝi ekkuris en la mezon 
de la korto, por ke li ne brakumu ŝin en la vestiblo 
kaj mi aŭdu kaj vekiĝu. Li sekvis ŝin ruĝiĝinta. 

— Ĉu vi ne plu ametas min?.. . Ĉu mi ne estas 
sama kiel antaŭe? Kial vi tiel kuras?... Ni estas solaj 
kaj neniu vidas nin .. 

— For! Iru! For!... kaj ŝi tremadis kaj evitadis 
lin; sed li rapidis, kaptis kaj komencis kisi kaj brakumi 

ŝin. Mi elsaltis ella lito kaj ekkaptis seĝeton. Kiel ven- 
tego mi ĵetegis min el la domo. Kiam li vidis min, li 
flaviĝis kaj restis senmova kiel lignopeco. 

~— Frato!... 

Sed mi per unu frapo lin amasigis tere... 

~— Vi mortigas min!... 

— Foriĝos via ŝato al mia edzino! 

Kaj mi komencis frapadi kien ajn. 

Mia Mario forkuris terurigita. Li komencis petadi: 

— Vi mortigos min, pardonu al mi, frato!... 

— Paciencu iome, frateto!... Kaj mi turnadis lin, 
kiel feron sur la amboso. Ju pli mi frapis, des pli mi frap- 
emis; ju pli mi vidis lin mola, kun la vizaĝo kontuzita 
kaj sangoplena, kiel besto kiu okule vin fulmas, sed ne 
plu havas la forton vin ŝiri, des pli kore mi frapis. 

Fine li estis mola karnamaso disetendita sur la tero. 
Tiam mi ankaŭ rimarkis Marion, kiu kroĉiĝis al miaj 
manoj: 

— Kion vi faris, Nikolao, ĉu vi mortigis lin?... 

~ Mi mortigis lin!... 

Kaj mi ekemis ankaŭ ŝin mortofrapi. Mi fermis la 
okulojn kaj frapis... Kien ?... Kien falis la seĝo! Kiam 
mi rigardis, ŝi ankaŭ kuŝis sur la tero. 

Mi do mortigis ŝin; mi timtremis! ... Momente mi 
ekvidis la ĝendarmojn antaŭ mi; la soldatajn bajonetojn 
kaj la nigran tablon de la juĝejo! Mi rigardis terurigita 
ĉiudirekten. Mia kapo eksvenis, zumkantis, — mi plu 
nenion aŭdis. Mi ekpensis: ke mi forportu la mortigiton 
el mia korto. Mi prenis lin per la brakoj kaj levis lin. 
Li estis ankoraŭ mola. 

Ĝemeto glitis tra liaj lipoj. Li ne mortis ankoraŭ, 
pensis mi... Ĉe la pordo, li komencis: „Ne veku min, 
panjo, estas tiel bela tiu-ĉi sonĝo!”... Mi ekhaltis... 
Kiel do, ĉu li endormiĝis pro la batoj?... Mi denove 
ekpensis, kien lin porti... Mia najbaro havis maizkam- 
pon. Mi alkuris kun li en la maizon. Li malfermis la 
okulojn kaj demandis min: ”ĉu estas vi, Nikolao?” Mi 
silentis. 

Li fermis la okulojn, sed poste remalfermis ilin 
terurigita. 

— Pardonu al mi, ne mortigu min tute!... Vi 
ankaŭ estas homo! Kompatu, ĉar vi ankaŭ eraras 
kaj eraris... Ne mortigu min!... 

Mi lasis lin tie kaj reiris hejmen... Mi pensis, 
ke li pravas... la homo eraras kaj devas pardoni al 
alia homo. Se ne ekzistus eraroj, oni havus nenion por 
pardoni; sed tiel... Mario penadis por leviĝi!.. 

Mi rekonsciiĝis: mi mortigis neniun, kaj mi ĝojis. 

~ Ĉu vi ankoraŭ permesos, ke oni kisu vin, Mario? 

— Vi mortigis min, Nikolao! 

~ Mi iom lecionis al vi, karulino. 

— “Tion vi opinias, sed tio estas mortigo, ne 
leciono, Nikolao! 

Mi portis ŝin en la domon. Kaj jen, mi ne 
scias kial... 

Kiam mi vidis ŝin kun plorintaj okuloj, kun la ha- 
roj malplektitaj, kun la sino malkovrita kaj neĝblanka, 
beleco kiun mi preskaŭ igis kadavro, mi ekploremis!... 
Kial mi detruu korpon plej belan?... Ĉar Mario estis 
kaj estas ankoraŭ kara al mi... Kaj mi disŝiru ŝin, ĉar 

iu alia ŝin kisis tial, ke ŝi ankaŭ al li estis kara ? 

Mi ege pentis. Mi plej zorge vartis ŝin. 

Ŝi malsanis dum unu semajno. 

Tiam mi diris al mi: mi ne plu batu ŝin, ĉar monda 
peko aŭ ago nia estas ĉiam ĉio ĉi!... Do kian mal- 
bonon ŝi faras, se ŝi ridetas al aliu, kiel mi avidas 
alian?... Kaj se ŝi plezure akceptas kison, estas same 
kiel mi ĝojas, kiam iu alia kisas min. 

Ŝia nura kulpo estis, ke ŝi ne forskuis lin per vortoj 
malmildaj; sed, se ŝi ne volis tion?... Ĉar la koro havas 
kvar ĉambretojn, en kiuj multaj ioj estas kaŝitaj. 


De tiam ŝajnis al mi, ke Manjo saĝiĝis. 

Al ĉiu ŝi diris, ke mi ne estas hejme, sed la plej 
multaj ne kredis ŝin kaj eniris en la domon ridante. Ŝi 
restadis ekstere. Kio do povus esti tio?.. Ĉu mia rajto 
je ripozo denove iĝis mokaĵo por ĉiu? 

lutage mi vidis strangaĵon. 
demandis ŝin: 

Ĉu li estas hejme? 
Tute ne. 
Sed kie li estas? 
Mi ne scias. 
Kiel, ĉu vin ne interesas tio ? 
Jes, tamen! 
Do, kie li estas? 
— Mi ne scias! 
Tiu komencis ridi. Mi rimarkis, ke ŝi faris iajn 

strangegajn signojn. Per la maldekstra mano ŝi faris 
signon ke ne eblas kaj per la dekstra mano ŝi signis, 
ke mi estas en la domo, por ke tiu ne ekparolu stultaĵon. 

Mi ankaŭ ekridis; sed mi komprenis nun, kial ĉiuj 
venadis ridante al mi en la domon... 

~— He, vi! Via edzino mensogas ke vi ne estas 
hejme... Sed mi ne kredis ŝin kaj jen eniris... 

— Ulo, vi, diru, ĉu mi ne estas mastro en mia 
domo?... 

— Kio do, ĉu ne sufiĉas por vi la nokto?... 
Leviĝu, ĉar vi malvigliĝos, malsaniĝos, vere! 

Kaj jen, mi nun spertas la samon, kion mi spertis 
kiam mi estis fraŭlo: ĉiu frenezulo rajtas malhelpi mian 
dormon. 

— Kara, kial vi diras, ke mi estas hejme? 

— Ne estas vere... 

— Ne mensogu, ne estu ruza!... 

— Ĵa, Nikolao, la avara mastro instruas la ser~ 
viston ŝteli, kaj kiu batas pro la vero devas esti men- 
sogata... 

Do, diru al mi, nun, ĉu mi havas, jes aŭ ne, rajton 
ripozi?... Mi rezignos je ĉia laboro, se mi iam riĉiĝos!.. 

— Ne tro esperu! — respondis al li iu. 

Nikolao gratis sian nukon kaj rediris: 

— “io vere tiel estas; ĉar ankaŭ per la laboro 
oni hodiaŭ ne plu riĉiĝas!... Sed diru, ĉu mi rajtas 
neniom da ripozo ĝui, kiam mi bezonas? 

EL LA RUMANA LITERATURO 
aperis 
el la lerta plumo de la talenta tradukisto 
TIBERIO MORARIU 


— jenaj tri legindaj volumoj: — 


BRATESCU - VOINESTI : NIĈJO MENSOGULO 
EMIL ISAC: SONORILO KAJ KANONO 
SADOVEANU : NOBELA PEKO 


Legu tiujn tre karakterizajn kaj 
diversnuancajn librojn por pli 
proksime konatiĝi, pere de Es- 
peranto, kun la rumana animo. 


Mendu ilin tuj ĉe iu pli granda 
Esperanta librovendejo ! 

